Die Olenekium is ’n chronostratigrafiese etage sowel as ’n geologiese tydsnede van onderskeidelik die sisteem en periode Trias (serie/epog Vroeë Trias). Dit verwys dus na ’n tydperk sowel as die gesteentes wat in dié tydperk gevorm het. Die tydperk was van sowat 251,2 tot 247,2 miljoen jaar gelede. Dit is voorafgegaan deur die Indusium en gevolg deur die Anisium. Die Olenekium is genoem na die rivier Olenjok (of Olenek) in Siberië, waar die oorspronklike tipeligging voorkom. Die basis van die etage word gedefinieer deur die eerste voorkoms van die Conodonta Neospathodus waageni en is ook naby die eerste voorkoms van die ammoniete Hedenstroemia en Meekoceras gracilitatis. Die bokant van die etage word gedefinieer deur die eerste voorkoms van die Conodonta Chiosella timorensis en lê ook naby die eerste voorkoms van die ammoniete Japonites, Paradanubites en Paracrochordiceras. Gradstein et al. (2012); volgens Brack et al. (2005) van 251 tot 248 miljoen jaar (en) Brack, P.; Rieber, H.; Nicora, A. & Mundil, R.; 2005: The Global boundary Stratotype Section and Point (GSSP) of the Ladinian Stage (Middle Triassic) at Bagolino (Southern Alps, Northern Italy) and its implications for the Triassic time scale, Episodes 28(4), pp.


Die dwergplaneet Haumea het twee bekende natuurlike satelliete, Hiʻiaka en Namaka, wat genoem is na godinne in die Hawaise mitologie. Die klein mane is in 2005 ontdek danksy waarnemings van Haumea deur die groot teleskope van die W.M. Keck-sterrewag in Hawaii. Haumea se mane is op ’n paar maniere besonders. Daar word geglo hulle is miljarde jare gelede uit ysagtige afval gevorm nadat ’n groot botsing Haumea se ysmantel versteur het. Hiʻiaka, die grootste, verste maan, het groot hoeveelhede suiwer waterys op sy oppervlak, iets wat skaars is onder voorwerpe in die Kuipergordel. Namaka, waarvan die massa omtrent ’n tiende van die ander maan s’n is, het ’n ongewone vreemde wentelbaan: dit is baie eksentriek en lyk of dit deur die groter maan beïnvloed word. Barkume, K.M.; Brown, M.E.; Schaller, E.L. (2006). "Water Ice on the Satellite of Kuiper Belt Object 2003 EL61". The Astrophysical Journal 640: L87–L89. arXiv:astro-ph/0601534. Bibcode:2006ApJ...640L..87B. doi:10.1086/503159. Hierdie artikel is ’n saadjie. Voel vry om Wikipedia te help deur dit uit te brei.


Vargo is 'n elektroniese popmusiek-duo uit Hamburg, Duitsland wat internasionale bekendheid met hul samestellings-albums in die Café del Mar- en Buddha Bar-reekse verwerf het. In hul musiekstyl, wat as vocal ambient-, chill out- en lounge-musiek beskryf word, meng Vargo dikwels elektroniese popklanke met wêreldmusiek. 'n Omringklank-meng van Vargo se treffer Get Back to Serenity is deur die Duitse Fraunhofer-instituut as verwysingsmusiektitel vir hul nuwe MP3-omringklankformaat gebruik. Vargo se musiek is daarnaas verskeie kere as klankbaan in internasionale televisie-advertensies gebruik, onder meer deur ondernemings soos Fujitsu Siemens en MAN. Hierdie advertensies is op verskeie feeste vertoon, soos die ITVA Festival in Keulen, die CIBE in Washington, DC en die WorldFest in Houston waar hulle met 'n aantal pryse bekroon is. Beauty (2004)


Die Arboretum Norr (Arboretum Noord) is 'n arboretum (boomtuin) in die omgewing van die Sweedse stad Umeå. Die afkorting van die naam van die arboretum is UMEA. Die idee vir die arboretum het in 1975 tussen die Universiteit van Umeå, die Sweedse Universiteit vir Landbouwetenskappe en die munisipaliteit van Umeå ontstaan. Die arboretum is in 1981 geopen en is slegs in sneeuvrye maande oop vir besoekers. Die arboretum bevat die volgende landskappe: Bryggan (die brug) Kvarnängen (die saagmeule). Hierdie landskap is geleë op die plek waar daar vroeër 'n saagmeule was. Östra Nordamerika (die ooste van Noord-Amerika) Västra Nordamerika (die weste van Noord-Amerika) Europa (Europa) Östasien (Oos-Asië) Die arboretum het as doelstelling die bewaring en kweek van boomspesies, veral uit die koue streke, en om kennis hieroor te versprei. Die arboretum het ook 'n saadbank van 60 spesies. (sv) Webtuiste van Arboretum Norr Hierdie artikel is ’n saadjie. Voel vry om Wikipedia te help deur dit uit te brei.


Die papaja ((en) : papaya of pawpaw) is die eetbare vrug van die plant Carica papaya in die plantfamilie Caricaceae. Dit is inheems aan die tropiese woude van Suid-Amerika, moontlik die suide van Meksiko en die naburige Sentraal-Amerika. Dit was oorspronklik in Meksiko verbou, 'n paar eeu voor die opkoms van die Meso-amerikaanse klassieke beskawings. Die papaya is 'n groot, boomagtige plant, met 'n enkele stam wat 5 – 10 m (16 – 33 m) hoog word, met spiraalblare wat tot die bopunt van die stam beperk is. Die onderste stam is opvallend kaal tot waar blare en vrugte gedra word. Die blare is groot, 50–70 cm ( 20-28 in ) in deursnee, diep handvormig gelob, met sewe lobbe. Ongewoon vir sulke groot plante is die bome tweehuisig. Die boom is gewoonlik onvertak. Die blomme is soortgelyk in vorm as dié van die Plumeria, maar is baie kleiner en wasagtig. Hulle verskyn op die oksels van die blare, volwasse groot vrugte is 15–45 cm ( 5,9-17,7 in ) lank en 10–30 cm ( 3,9-11,8 in ) in deursnee.


Nico Smit (* 20 Oktober 1971– ) is ’n Afrikaanse wetenskapfiksie skrywer wat reeds die eerste van sy "Jagter Kronieke"-reeks, Die halfbloed, bekend gestel het. Smit word op 20 Oktober 1971 as enigste kind van Nicol en Elmien Smit in die dorp Citrusdal in die Wes-Kaap gebore. In 1989 matrikuleer Nico aan Citrusdal Hoërskool, wat in daardie tyd ’n volle 350 leerlingtal gehad het, klein maar gereken as een van die beste skole in die streek. Na sy hoërskoolloopbaan begin Nico studeer en behaal in 1993 sy Nasionale Diploma in Menslike hulpbron-bestuur aan die Kaapse Technikon. Daarna behaal hy nog ’n Nasionale Diploma in Finansiële Rekeningkunde aan die Instituut van Administrasie en Handel in Kaapstad. Hy besluit in om internasionaal uit te reik en slaag sy internasionale eksamen as Gesertifiseerde Staatsouditeur in 2008. Smit se professionele werksloopbaan begin in Junie 2003 by die Munisipaliteit van Cederberg as senior Interne Ouditeur, waar hy ook Julie 2007–2008 as waarnemende Bestuurder Tesouriedienste dien. Intussen voltooi hy ’n gesertifiseerde kursus aan die Universiteit van Stellenbosch in Munisipale Finansiële Bestuur.


Die Wysheid van Salomo is 'n Ou Testamentiese apokriewe boek. Die titel van die boek is misleidend want die boek is nie deur Salomo geskryf nie. Die boek was waarskynlik geskryf deur 'n Hellenistiese Jood wat in die Egiptiese stad Aleksandrië geskryf was. Die boek was oorspronklik in Grieks geskryf APOKRIEWE Ou en Nuwe Testament. Verlore boeke uit die Bybelse tyd. Jan van der Watt, Francois Tolmie. 2005. ISBN 1-77000-192-1


Die Nasionale Dieretuin van Suid-Afrika in Pretoria is 'n fasiliteit van die Nasionale Navorsingstigting (NNS) waar 'n groot verskeidenheid spesies van diere aangehou word vir besoekers om te besigtig. Die 85 ha dieretuin huisves 3117 voorbeelde van 209 soogdierspesies, 1358 voorbeelde van 202 voëlsoorte, 3871 voorbeelde van 190 visspesies, 388 voorbeelde van 4 ongewerwelde spesies, 309 voorbeelde van 93 reptielspesies, en 44 voorbeelde van 7 amfibiese spesies. Die Nasionale Dieretuin van Suid-Afrika is die grootste dieretuin in die land en die enigste een met nasionale status. Die dieretuin word deur meer as 600 000 mense per jaar besoek. Die totale lengte van die wandelpaaie in die dieretuin is ongeveer 6 km. Johannes Francois Celliers het die plaas Klein Schoemansdal by Stephanus Schoeman (Predident van die ZAR) gekoop en dit na Rus in Urbe herdoop. In 1895 is die plaas deur die staat bekom en die dieretuin is gestig met die uitbreek van die Tweede Vryheidsoorlog in 1899. Dit het in 1916 amptelik die Nasionale Dieretuin geword. 'n Akwarium en reptielpark vorm ook deel van die dieretuinfasiliteit in Pretoria. Die akwarium is die grootste binnelandse see-akwarium in die land.


Sen. Anna Elizabeth Prinsloo Scheepers (Delareyrust, 18 Maart 1914 – ?) was ’n Suid-Afrikaanse vakbondleier, onder andere langer as 35 jaar presidente van die Klerewerkersunie van Suid-Afrika (KWU) en in 'n stadium ook van die Nasionale Unie van Sigaret- en Tabakwerkers van Suid-Afrika. Sy was, saam met Johanna Cornelius en Bettie du Toit, een van die mees vooraanstaande Afrikanervroue in die vakbondbeweging. Die KWU het onder haar leiding gestry vir regverdiger vergoeding en 'n korter werkweek. Hulle kon daarin slaag om in 1949 drie weke se betaalde verlof per jaar vir werkers beding, iets wat voorheen nie bestaan het nie. Vantevore was hul enigste betaal verlof Kersdag en Meidag. In 1949 is nog drie openbare vakansiedae bygevoeg. Die vakbond het twee fondse opgerig, dié vir hulp aan siekes en werkloses. Die KWU het hom beywer vir 'n beter lewe vir sy lede en amper geheel en al op sy eie krag en die morele ondersteuning van ander vakbondlede staatgemaak. Sommige werkgewers het die vakbond gerespekteer, terwyl ander dit gevrees het, maar sy lede is met respek behandel omdat hulle hulle altyd tot die vakbond kon wend wanneer hulle sleg behandel is.


Die Pennsylvanium is in die geologiese tydskaal die laaste epog of serie in die periode/sisteem Karboon. Dit het van sowat 323,2 tot 298,9 miljoen jaar gelede geduur. Dit is voorafgegaan deur die Mississippium en gevolg deur die Sisuralium van die Perm-periode. Die Pennsylvanium is genoem na die Amerikaanse deelstaat Pennsilvanië en word onderverdeel in vier tydsnedes of etages: die Bashkirium, Moskovium, Kasimovium en Gzhelium. In Noord-Amerika is die Karboon vroeër beskou as twee aparte periodes, die Mississippium en Pennsylvanium. Dié name word selde gebruik tensy oor die Noord-Amerikaanse geologie gepraat word. In Europa word meestal gepraat van die "Laat Karboon" of "Silesium". (en) Gradstein, F.M.; Ogg, J.G.; Schmitz, M.D. & Ogg, G.M.; 2012: A Geologic Time Scale 2012, Elsevier, ISBN 0444594256


Die 52ste Oscar-toekenningsaand is op 14 April 1980 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1979. Die aanbieder was Johnny Carson. Onder die benoemdes vir beste manlike byspeler was die agtjarige Justin Henry (hy was die jongste benoemde nog in dié kategorie) en die 79-jarige Melvyn Douglas. Die ouderdomsgaping tussen hulle was die grootste nog (tot in 2013) tussen twee mededingende akteurs. Hier volg ’n lys van die belangrikste wenners en benoemdes (die wenners word eerste genoem en is in vet druk): Hal Elias Alec Guinness John O. Aalberg, Charles G. Clarke en John G. Frayne Robert Benjamin Ray Stark The Official Acadademy Awards® Database "The 52nd Academy Awards (1980) Nominees and Winners". oscars.org (in Engels). Geargiveer vanaf die oorspronklike op 6 Oktober 2014. Besoek op 7 Oktober 2011. Wikimedia Commons het meer media in die kategorie Oscars. Hierdie artikel is vertaal uit die Engelse Wikipedia


Elland Road is ’n sokkerstadion in Leeds, Engeland, met sitplek vir 37 914 mense. Dit is sedert die stigting van Leeds United AFC in 1919 die tuisveld van dié klub en is voor 1919 gebruik vir wedstryde van Leeds City FC. Die stadion is die twaalfde grootste sokkerstadion in Engeland en die tweede grootste buite die Premier League. Die stadion was as neutrale venue die gasheer vir halfeindstryde van die FA-beker asook internasionale wedstryde van Engeland en is gekies as een van agte stadions vir Euro 96. Elland Road was vroeër die tuisvelg van Holbeck Rugbyklub en hoewel die stadion sedert die vroeue 20ste eeu hoofsaaklik vir sokkerwedstryde aangewend is, is dit vir ’n paar seisoene in die middel 1980’s deur die Hunslet Hawks, ’n ligarugbyspan, gebruik. Die stadion het konserte van onder andere Queen, U2, Happy Mondays en meer onlangs die Kaiser Chiefs en Rod Stewart aangebied. Elland Road bestaan uit vier hoofpaviljoene – die Reviepaviljoen, die Oos-paviljoen, die Suid-paviljoen en die John Charles-paviljoen wat die kapasiteit saam met die hoeke op 37 914 te staan bring.


Ekwivalente kleurnaam vir "tawny" (en) . Volgens verskeie kleurskemas word oranjebruin as volg voorgestel: Lys van kleure


Varinggroen is die kleur van die varingplant se blare. Volgens verskeie kleurskemas word varinggroen as volg voorgestel: Lys van kleure


Die Bloukruissuikerbekkie (Cinnyris neergaardi) is 'n endemiese, redelik algemene gelokaliseerde standvoël in doringboomsavanne en sandwoud. Die voël se status is amper bedreigd. Die voël is 10 cm groot en weeg 5 - 7 gram. In Engels staan die voël bekend as Neergaard's sunbird. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Harrison, J. A., red. (1997). The Atlas of Southern African birds: Vol.2 Passerines (PDF). Johannesburg: BirdLife South Africa. p. 499. ISBN 0-620-20730-2. Besoek op 8 April 2019. Parker, Vincent (1999). The atlas of the birds of Sul Do Save, Southern Mozambique. Kaapstad: Avian Demography Unit & The Endangered Wildlife Trust. ISBN 0620242663. Hockey, P.A.R.; Dean, W.R.J.; Ryan, P. G. (2005). Roberts Birds of Southern Africa (7de uitg.). Cape Town: Trustees of the John Voelcker Bird Book Fund. pp. 991–992. ISBN 0-620-34053-3. Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 Hierdie artikel is ’n saadjie.


Die Witpenssuikerbekkie (Cinnyris talatala) is 'n algemene standvoël in droë boomveld, savanne en tuine. Die voël is 11 cm groot en weeg 6 - 9 gram. In Engels staan die voël bekend as die White-bellied Sunbird. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Nectarinia talatala". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Stefan Watermeyer (gebore te Nelspruit op 3 Junie 1988) is 'n Suid-Afrikaanse rugbyspeler wat vir die Kings op senter speel in die Superrugbyreeks. Hy het ook voorheen vir die Blou Bulle, Griekwas en die Pumas in die Vodacombeker- en die Curriebeker-reeks gespeel. Hy het ook twee wedstryde vir die Ospreys in Wallis gespeel in 2011-12. Met sy debuut vir die Ospreys het hy 'n drie gedruk en is aangewys as "Speler-van-die-wedstryd". Ongelukkig het die implementering van 'n salarisplafon in Wallis beteken dat hy vrygestel is deur die Ospreys in Julie 2012. Ná sy terugkeer na Suid-Afrika sluit hy hom aan by die Pumas vir die 2013 seisoen. Hy word ingesluit in die Lions-span vir die 2014 Superrugbyseisoen en maak sy debuut in 'n 21-20 oorwinning oor die Cheetahs in Bloemfontein op 15 Februarie. Stefan Watermeyer by SARugby.co.za Stefan Watermeyer by itsrugby.co.uk "Griquas lure two former Bulls". Sport24 (in Engels). 23 Junie 2012. Geargiveer vanaf die oorspronklike op 4 Oktober 2018. Besoek op 31 Mei 2013. "Gareth Owen among 10 released by Ospreys". South Wales Evening Post.


Keurboomstrand is 'n dorp en vakansieoord in die Suid-Afrikaanse provinsie Wes-Kaap. Keurboomstrand val onder beheer van die Bitou Plaaslike Munisipaliteit, in die Tuinroete-distriksmunisipaliteit. Die Keurboomsrivier mond hier in die Indiese Oseaan uit. Lys van dorpe in Suid-Afrika "Hoofplek Keurboomstrand". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Zuidhorn is 'n voormalige munisipaliteit en 'n dorp in die provinsie Groningen in die noordooste van Nederland. Die munisipaliteit is gestig in 1990 deur die samevoeging van die munisipaliteite Aduard, Grijpskerk en Oldehove by Zuidhorn. Op 1 Januarie 2019 is Zuidhorn opgegaan in die nuwe munisipaliteit Westerkwartier. Amptelike webwerf Geargiveer 30 September 2019 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Harlow Shapley (Nashville, Missouri, 2 November 1885 – Boulder, Colorado, 20 Oktober 1972) was ’n Amerikaanse sterrekundige wat veral bekend is omdat hy aan die begin van die 20ste eeu die Son se posisie in die Melkweg bepaal het. Hy het sterrekunde aan die Universiteit van Missouri en die Princeton-universiteit studeer. Daarna het hy as ondersoeker gaan werk by die Mount Wilson-sterrewag in Kalifornië. Shapley het sy aandag toegespits op die studie van bolswerms. Hiermee kon hy in 1918 die omvang van die Melkweg bepaal en vasstel waar die sentrum is. Dit het nou ook duidelik geword dat die Son nie die middelpunt van ons sterrestelsel is nie. Voor hy dié studie begin het, was dit reeds bekend dat bolswerms simmetries verspreid lê en meer in die een halfronde as die ander voorkom. Ook het die mens reeds geweet dat in baie van hierdie swerms Cepheïede voorkom, sterre waarvan die wisselende helderheid baie ooreenkomste getoon het met verduisterende dubbelsterre, wat ook deur Shapley bestudeer is. Met dié kennis kon Shapley bepaal waar in die ruimte die swerms voorkom en dit gebruik om die afstande van die swerms te bepaal.


Die bosboerboon (Schotia latifolia) is 'n middelgroot boom wat voorkom vanaf Mosselbaai tot by Port St. Johns. Die boom word op klipperige heuwels aangetref. Die boom lyk baie soos die Karooboerboon en sy blomme is pienkerig. Watter Boom is dit? Eugene Moll 2013 ISBN 978 1 77007 832 1 Alfabetiese lys van Suid-Afrikaanse bome Wikimedia Commons het meer media in die kategorie Bosboerboon. Wikispecies het meer inligting verwant aan Bosboerboon Hierdie artikel is ’n saadjie. Voel vry om Wikipedia te help deur dit uit te brei.


Landdros is die titel van 'n staatsamptenaar met beperkte plaaslike regsprekende en bestuursverpligtinge. Die titel is afkomstig uit Nederlands waar “land” verwys na streek en “dros” na 'n regterlike amptenaar op die platteland. 'n Landdros is die belangrikste verteenwoordiger van die sentrale regering in die distrik waarin hy werksaam is. Op 31 Augustus 1682 is Johannes Mulder op Stellenbosch as die eerste landdros in die Kaapkolonie aangestel. Hy was as landdros voorsitter van die kommissie van landdros en heemrade. Op 31 Desember 1827 is die amp van landdros afgeskaf en vervang met 'n siviele kommissaris en 'n plaaslike magistraat. Die magistraat sou met minder administratiewe pligte belas word. Na die Groot Trek het die Voortrekkers die amp van landdros in die Zuid-Afrikaansche Republiek en die Republiek van die Oranje-Vrystaat ingevoer. Hierdie artikel is ’n saadjie. Voel vry om Wikipedia te help deur dit uit te brei.


Mark Swift ( 22 September 1946 – 7 Maart 2013) was 'n engelssprekende Suid-Afrikaanse digter. Hy het die Ingrid Jonkerprys gewen in 1974 met sy debuut album Treading Water. Hy publiseer in 1978 Gentlewomen, 'n poësie bundel met foto's. Die boek was eers verban in Suid-Afrika. In 1983 volg Seconds Out en in 1987 wen hy die Thomas Pringle-prys vir poësie. Hierdie artikel is ’n saadjie. Voel vry om Wikipedia te help deur dit uit te brei.


Northmead is 'n voorstad in Benoni, Gauteng. Volgens die 2011-sensus het Northmead 'n bevolking van 11 655 gehad, waarvan 82,2% Blankes was. Engels (50,2%) en Afrikaans (40,8%) is die grootste huistale. Farramere Rynfield Lakefield 2011-sensus (Northmead) Hierdie artikel is ’n saadjie. Voel vry om Wikipedia te help deur dit uit te brei.


Leonid Vladimirovich Sherwood (dikwels ook getranskribeer as Leonid Vladimrovich Shervud; * 28 April 1871 in Moskou, † 28 Augustus 1954 in Leningrad) was 'n Russiese beeldhouer en argitek van Brits-Ierse afkoms. Sherwood is in 'n familie van Brits-Russiese kunstenaars en argitekte gebore. Hul stamvader, William Sherwood, het met sy Ierse vrou na Rusland geëmigreer en hom in Aleksandrofski gevestig. Sy kleinseun (en Leonid se pa), die argitek en skilder Wladimir Osipowitsj Sherwood (1833-1897), het bekendheid verwerf met sy ontwerp vir die Historiese Museum op Moskou se Rooiplein wat in 1883 geopen is. Leonid was een van tien kinders wat vir Wladimir Sherwood gebore is. Hy het in die voetspore van sy beroemde vader gevolg en tussen 1886 en 1891 aan die Moskouse Skool vir Toegepaste Kuns gestudeer. Daarna het hy sy akademiese opleiding aan die Akademie vir Kunste in Sint Petersburg voortgesit en hom op beeldhoukuns toegespits. Sy beeldhoukuns is deur die beginsels van die Sosialistiese realisme geïnspireer. Sherwood is vir sy verdienste as Sowjet-Russiese kunstenaar met die Orde van die Rooi Vlag van Arbeid vereer.


Brenthurst is 'n voorstad in Brakpan, Gauteng. Volgens die 2011-sensus het Brenthurst 'n bevolking van 6 250 gehad, waarvan 86,4% Blankes was. Afrikaans (74,5%) en Engels (16,1%) is die grootste huistale. Dalpark Dalview Minnebron Sonneveld 2011-sensus (Brenthurst) Hierdie artikel is ’n saadjie. Voel vry om Wikipedia te help deur dit uit te brei.


Maksimilian Wolosjin Russies-Oekraïense digter Gebore 28 Mei 1877 in Kiëf, Oekraïne (destyds Russiese Ryk) Oorlede 8 November 1932 in Koktebel, Krim Sowjetunie Literêre stroming Simbolisme Bekende werke Anno mundi ardentis (1915) Die doofstomme demone (1919) Die paaie van Kain (1921–23) Gedigte oor die terreur (1923) Rusland (1924) Maksimilian Aleksandrowitsj Kirienko-Wolosjin (Russies: Максимилиа́н Алекса́ндрович Кирие́нко-Воло́шин), algemeen bekend as Max Wolosjin (* 28 Mei 1877, † 8 November 1932), was 'n Russies-Oekraïense digter, landskapskilder en publisis. Sy literêre werke word by die sogenaamde Silwertydperk van die Russiese literatuur gereken. Wolosjin, wat in Oekraïne gebore is, was een van die belangrikste verteenwoordigers van die simbolistiese beweging in die Russiese kultuur en literatuur en het bekendheid as digter en kuns- en literatuurkritikus verwerf. Sy bydraes het in leidende vroeë 20ste eeuse tydskrifte verskyn, waaronder Wesi, Zolotoje roeno ("Die Goue Vlies") en Apollon. Hy het daarnaas ook bekendgestaan vir 'n reeks meesterlike Russiese vertalings van Franse poësie en prosa.


Vir nog 'n teenpous met dieselfde naam sien Teenpous Victor IV (Gregorius). Victor IV (Octavianus) gebore Octaviano de Monticelli was 'n teenpous in die Rooms Katolieke Kerk van 4 Oktober 1159 tot by sy dood op 20 April 1164. Octaviano stam uit van die belangrike adellike familie die Tusculum. Hy is die seun van graaf Giovanni de Oddone Monticelli. In 1138 word hy as kardinaal-diaken van Santa Nicola aangestel deur Pous Innocentius II en in 1151 bevorder tot kardinaal-priester van Santa Cecilia. Pous Adrianus IV sterwe op 1 September 1159 en verkiesings vir 'n nuwe pous word gehou op 7 September 1159. Keiser Frederik I Barbarossa wil Octaviano laat verkies. Frederik se opponente was egter in die meerderheid en kies Orlando Bandinelli as Pous Alexander III. In reaksie op Alexander se verkiesing versamel Octaviano 'n leër en laat homself tot pous verkies. Op 4 Oktober 1159 word hy tot pous gewy onder beskerming van die keiserlike troepe en kies die naam Victor IV. Victor verower Rome en Alexander vlug na Frankryk. Victor word egter nooit as pous erken buite die gebiede waar Frederik regeer het.


ICD10 Hoofstuk VII omvat siektes van die oog en oogstruktuur, gerangskik volgens die tiende uitgawe van die Internasionale Statistiese Klassifikasie van Siektes en Verwante Gesondheidsprobleme. Die hoofstuk omvat die kodes H00 tot H59. H00-H06 Siektes van die ooglid, traanapparaat en oogkas H10-H13 Siektes van die oogbindvlies H15-H22 Siektes van die sklera, kornea, iris en wimpers H25-H28 Siektes van die ooglens H30-H36 Siektes van die oogvaatvlies en retina H40-H42 Gloukoom H43-H45 Siektes van die oogglasliggaam en oogbol H46-H48 Siektes van die optiese senuwees en bane H49-H52 Siektes van die oogspiere en steurings van die binokulêre oogbewegings, instelling en ligbreking H53-H54 Visuele steurings en blindheid H55-H59 Ander siektes van die oog en oogstruktuur WHO, Internasionale Statistiese Klassifikasie van Siektes en Verwante Gesondheidsprobleme, 10de hers. uitg. vir 2007


Longembolisme 'n embolie (afsluiting) van 'n longslagaar (arteria pulmonalis). Dit belemmer die vloei van bloed en die long word nie van voldoende suurstof voorsien nie. Dit het ernstige gevolge vir suurstofopname, maar tot 'n mindere mate vir die aangetaste deel van die long self. Dit word meestal deur bloedklonte veroorsaak, maar kan ook deur klonte kankerselle, vet of been veroorsaak word. Simptome sluit in: skielike kortasem, vinnige asemhaling, borspyn en die hoes van bloed. In seldsame gevalle kan dit versnelde hartklop, lae bloeddruk, skok en selfs dood veroorsaak. Daar is twee kategorieë van longembolisme: akute- en chroniese longembolisme. Akute longembolisme is gewoonlik skielik, terwyl chroniese longembolisme langdurig is. Dit word algemeen met teen-stollingmiddels behandel, wat help dat die bloed nie stol en klonte veroorsaak nie. Asemhalingstelsel Organe van asemhalingstelsel Longe Longontsteking KENNIS, 1980, vol 5, bl. 984, ISBN 0 7981 0827 4 Hierdie artikel is ’n saadjie. Voel vry om Wikipedia te help deur dit uit te brei.


Vendée (uitgespreek [vɑ̃.de]) (85) is 'n Franse département van die gewes Pays de la Loire. Sy prefektuur (hoofstad) is La Roche-sur-Yon. Die webwerf van die Prefektuur


Sopron (uitgespreek [ˈʃopron]; Duits: Ödenburg, Kroaties: Šopron) is 'n stad in westelike Hongarye, naby die grens met Oostenryk geleë. Volgens die 2011-sensus het die stad 'n bevolking van 60 548 gehad, waarvan 92,8% Hongare was. Bad Wimpfen, Duitsland Eisenstadt, Oostenryk Wiener Neustadt, Oostenryk Eilat, Israel Mediaş, Roemenië Rorschach, Switserland Seinäjoki, Finland Kazuno, Japan sopron.hu - die stad se amptelike webwerf (en) (hu) (de) 2001-sensus (hu) ] Hierdie artikel is ’n saadjie. Voel vry om Wikipedia te help deur dit uit te brei.


Ligpers is 'n ligte pers kleur (Engels: mauve), wat vernoem is na die malvablom. Die eerste gebruik van die woord "mauve" as 'n kleur was in 1796-8 volgens die Oxford English Dictionary, maar die gebruik daarvan blyk skaars te gewees het voor 1859. Nog 'n naam vir die kleur is malva (mallow) met die eerste aangetekende gebruik van malva as 'n kleurnaam in Engels in 1611. Ligpers is meer grys en meer blou as wat 'n vaal kleur van magenta sou wees. Baie vaal blomme genaamd "blou" is eintlik ligpers. Volgens verskeie kleurskemas word ligpers as volg voorgestel: Lys van kleure Brians, Paul. "Mauve". Common Errors in English (in Engels). Washington State University. Geargiveer vanaf die oorspronklike op 28 Mei 2010. Besoek op 26 Februarie 2008. Maerz and Paul A Dictionary of Color New York: 1930 McGraw-Hill p. 198 Maerz and Paul A Dictionary of Color New York: 1930 McGraw-Hill; Color Sample of Mallow: p. 125 Plate 51 Color Sample I3


Koraal is 'n pienkerige oranje kleur wat koraal verteenwoordig. Die eerste opgetekende gebruik van koraal as 'n kleurnaam in Engels was in 1513. Volgens verskeie kleurskemas word koraal as volg voorgestel: Lys van kleure Maerz, AJ; Paul, MR (1930). A Dictionary of Color. New York: McGraw-Hill Book Company. p. 193.; kleurmonster van koraal: p. 27, plaat 2, kleurmoster J10.


Die Rooivlerkkwartelvinkie (Paludipasser locustella) is 'n skaars standvoël en plaaslike nomade in vogtige grasveld en vleie, dikwels in groepe. Die voël is 9 cm groot en weeg 8 - 12 gram. In Engels staan die voël bekend as die Locust Finch. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 Hierdie artikel is ’n saadjie. Voel vry om Wikipedia te help deur dit uit te brei.


Die Tropiese swie (Coccopygia quartinia) is 'n gelokaliseerde algemene standvoël van woudrande en plantasies met welige plantegroei. Die voël is 9 cm groot en weeg 5 - 9 gram. In Engels staan die voël bekend as die Yellow-bellied Waxbill. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 Hierdie artikel is ’n saadjie. Voel vry om Wikipedia te help deur dit uit te brei.


Beste rolprent – drama: The Robe Beste dokumentêr: A Queen is Crowned Die 11de Golden Globe-toekenningsaand, wat uitnemendheid in die rolprente van 1953 vereer het, is op 22 Januarie 1954 in die Club Del Mar in Santa Monica, Kalifornië, gehou. Beste rolprent – drama The Robe (regisseur: Henry Koster) Beste dokumentêr A Queen is Crowned Beste rolprentregisseur Fred Zinnemann – From Here to Eternity Beste akteur in ’n hoofrol – drama Spencer Tracy – The Actress Beste akteur in ’n hoofrol – komedie of musiekspel David Niven – The Moon Is Blue Beste aktrise in ’n hoofrol – drama Audrey Hepburn – Roman Holiday Beste aktrise in ’n hoofrol – komedie of musiekspel Ethel Merman – Call Me Madam Beste byspeler in ’n rolprent Frank Sinatra – From Here to Eternity Beste byspeelster in ’n rolprent Grace Kelly – Mogambo Beste rolprentdraaiboek Lili – Helen Deutsch Nuwe manlike ster van die jaar (Drie wenners) The Glory Brigade – Richard Egan The Kid from Left Field – Richard Egan So Big – Steve Forrest The Man from the Alamo – Hugh O'Brian Nuwe vroulike ster van die jaar (Drie wenners) Forever Female – Pat Crowley Money from Home – Pat Crowley Hell and High Water – Bella Darvi The Egyptian – Bella Darvi It Came From Outer Space – Barbara Rush Beste rolprent wat internasionale begrip bevorder Little Boy Lost (regisseur: George Seton) Spesiale prys – uitnemendheid Walt Disney Henrietta-prys (wêreldrolprentgunstelinge) Alan Ladd saam met Robert Taylor Marilyn Monroe Cecil B.


Die NG gemeente Bloemhof is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). Die kerkgebou is geleë by Hoopstraat, Bloemhof. In 2016 was dr. P. van der Merwe die leraar. Hier was in 2013 jaar 147 doop- en 623 belydende lidmate. Dié getalle is nie op datum gebring in die NG Kerk Jaarboeke van 2015 of 2016 nie. In die Jaarboek van 2021 was dit 111 en 501. Ons gemeentelike feesalbum het in 1952 sy artikel oor dié gemeente as volg begin: “Wanneer 'n mens die mooi naam Bloemhof hoor, verrys daar as vanselfsprekend voor die geestesoog 'n beeld van skoonheid en vrugbaarheid. Kon hierdie verwagting maar op die dorre vlakte van Wes-Transvaal bewaarheid word! Baie ouer mense sal die dorp natuurlik onthou as een van die woeligste delwerye, en juis hierdie ontdekking van ryk diamantdraende gruis het sy eie probleme ook in die gemeente meegebring. Behalwe vir die gevestigde plaasbewoners, het die lidmate van hierdie gemeente dan ook meestal uit avonturiers, geluksoekers en swerwers bestaan. Dit was 'n tyd van kom en gaan wat die gemeente Bloemhof gekenmerk het, feitlik tot op hede.”


Die Silwerblaarmelkpruim (Englerophytum natalense) is 'n klein tot middelgroot boom wat voorkom noord van Oos-Londen tot in die Lebomboberge en ook in die oostelike hooglande van Zimbabwe. Die boom groei hoofsaaklik onder die kruin van die woud of in beboste klowe. Die jonger blare is met donkerbruin hare bedek terwyl die ouer blare silwer is aan die onderkant met 'n spits-lopende blaarpunt. Die boom se nasionale nommer is 582. Loof van 'n Silwerblaarmelkpruim, KwaZulu-Natal Nasionale Botaniese Tuin, Pietermaritzburg Ryp vrugte Hyde, Mark. "Englerophytum natalense (Sond.) T.D. Penn". Flora of Zimbabwe (in Engels). Geargiveer vanaf die oorspronklike op 9 Oktober 2019. Besoek op 10 Oktober 2013. https://www.treetags.co.za/national-list-of-indigenous-trees/ Watter Boom is dit? Eugene Moll 2013 ISBN 978 1 77007 832 1 Alfabetiese lys van Suid-Afrikaanse bome Wikimedia Commons het meer media in die kategorie Silwerblaarmelkpruim. Wikispecies het meer inligting verwant aan Silwerblaarmelkpruim Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Culembeeck is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). Die gemeente is in 1973 gestig. Die kerkgebou is geleë op die hoek van Koebergstraat en Teenstralaan, Witpoortjie, Roodepoort. In 2013 was die leraars di. P.H. Voigt en Hennie Lombaard (pastorale hulp). Daar was in daardie jaar 289 doop- en 713 belydende lidmate (die syfers wat ook twee jaar later in die NG Kerk se Jaarboek aangegee is). In die uitgawe van 2021 was die syfers 264 en 594. Die leraar was toe Stian Bloem. Paul Stephanus Botha, 1973 - 1982 Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Florida was 'n gemeente van die Nederduitse Gereformeerde Kerk in die Sinode Goudland (voorheen Sinode van Wes-Transvaal). Die gemeente is gestig in 1940. Die kerkgebou was geleë op die hoek van Negendelaan en Alexandrastraat, Florida, Gauteng. In 2014 was die leraar ds. Ferdinand Boll. Daar was in daardie jaar 37 doop- en 247 belydende lidmate. Die dogtergemeente Kriel (Maraisburg) is laat in die 1990's by Florida ingelyf. Op 1 November 2014 is Florida by die NG gemeente Constantiakruin ingelyf. Johan Frederik Kelber, 1940 - 1946 Johannes Antonie Lombard, 1947 - 1960 Francois Petrus Panter Myburgh, 1955 – 1956 (waarna eerste leraar van Florida-Suid) Johan Pretorus, ? – einde 2006 (aanvaar sy emeritaat) Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Die kerkgebou soos te sien op Google Maps. Hierdie artikel is ’n saadjie. Voel vry om Wikipedia te help deur dit uit te brei.


Die Geeloogkanarie (Crithagra mozambica) is 'n algemene tot volop standvoël in oop boomveld, savanne en tuine. Hulle is dikwels in swerms saam met ander saadeters. Die voël is 11 cm groot en weeg 9 - 16 gram. In Engels staan die voël as die Yellow-fronted canary bekend. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 http://avibase.bsc-eoc.org/species.jsp?lang=EN&avibaseid=169B483CCAD8551B


Loperamied, 'n piperidien-derivaat, is 'n opiaatmedisyne wat gebruik word teen diarree as gevolg van gastro-enteritis of inflammatoriese ingewandsiekte. Dit is in die meeste lande generies beskikbaar, bekende handelsname is Imodium, Lopex, Adco-loperamide, Cipla-loperamide, Gastron en Lopedium. Dit is oorspronklik deur Janssen Pharmaceutica in België ontwikkel. Loperamied is effektief teen verskeie vorms van akute en kroniese diarree. Daar is gewoonlik geen geneesmiddelbehandeling vir diarreë nodig nie, dus moet die middel slegs gebruik word as dit werklik noodsaaklik is. Loperamied is 'n opiaatreseptor-agonis. Die opiaatderivaat bind aan die opiaatreseptore in die dermkanaal waardeur onder meer die peristaltiese beweging van die derm verminder word. Loperamied verhoog ook die spiertonus van die dunderm en die kolon waardeur waterige ontlasting makliker gestop kan word. Omdat die peristalse verminder word, stop dit nie alleen die diarree nie, maar ook die verdere spysvertering. Loperamied genees nie die oorsaak van die diarree nie. Diarree as gevolg van enige bepaalde vergiftiging of indringer-organisme is belangrike teenaanduidings. Die rede hiervoor is dat die gifstowwe dan binne die dermkanaal "vasgevang" word, waar dit tot groter skade en ongemak vir die pasiënt kan lei as wanneer dit eerder uitgeskei is saam met die diarree-stoelgange.


Die Geelborskanarie (Crithagra citrinipectus) is 'n amper-endemiese, gelokaliseerde, algemene standvoël in palmsavanne en aangrensende doringboomveld en grasveld. Die voël is 11 cm groot en weeg 10 - 13 gram. In Engels staan die voël as die Lemon-breasted Canary bekend. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 Hierdie artikel is ’n saadjie. Voel vry om Wikipedia te help deur dit uit te brei.


Backa is 'n Serwiese sokkerspan in Backa Palanka, Serwië. Profiel Hierdie artikel is ’n saadjie. Voel vry om Wikipedia te help deur dit uit te brei.


Ds. Karel Wynand le Roux (Agtervinkrivier, distrik Robertson, 16 Maart 1882 - Worcester, 13 Augustus 1978) was 'n baanbrekerpredikant van die Nederduitse Gereformeerde Kerk in die destydse Suidwes-Afrika. Le Roux het sy opleiding aan die Kweekskool op Stellenbosch ontvang waar hy in 1915 gelegitimeer is. Op 27 September 1915 bring die NG gemeente Britstown sy tweede beroep uit op prop. Le Roux. Hy het die beroep aangeneem en is op 18 Desember 1915 georden in ’n geskiedkundige geleentheid omdat dit die eerste keer was dat ’n proponent in dié gemeente bevestig is. Ondanks die heersende droogte en die moeilike en gespanne oorlogstoestande van die Eerste Wêreldoorlog en met die Maritz-rebellie nog vars in die geheue, het die gemeente in groot getalle na die kerk opgekom. Onder die vyf predikante wat aan die geleentheid deelgeneem het, was dr. H.P. van der Merwe, toe van Robertson, die geliefde oudleraar van Britstown, asook ds. P.J. du Toit van Vosburg, wat nog altyd Britstown se konsulent was en die bevestiging waargeneem het. Die volgende dag het die jong dominee sy intreepreek gelewer met Johannes 19:4 as teksvers: “Ziet ik bring Hem tot u uit.”


Die Spinnekopbloekom (Eucalyptus lehmannii) is 'n boom en indringerplant wat in Suid-Afrika genaturaliseer geraak het vanaf Australië; it is inheems in die ooste van dié land. Die boom kom voor in die kusfynbos en duine van die Oos-Kaap en die suide van die Wes-Kaap. Dit kan tot 10 m hoog word. Die plant is dig, immergroen en 'n meerstammige boom of bos. Die takke hang dikwels naby die grond. Die liggroen blare is enkelvoudig, ovaalvormig, dik en leeragtig. Die groengeel blomme lok bye vanaf Junie tot Januarie. Die rooi knoppe aan die blomme lyk soos plastiekspinnekoppe. Die vrug is 'n stekelrige, houtagtige kapsule. Die boom word gekweek vir hout, sandbinding en as 'n bron van heuning. Watter Boom is dit? Eugene Moll 2013 ISBN 978 1 77007 832 1 Natuurlewe van Suid-Afrika Duncan Butchart Struik Nature 2012 ISBN 978-1-4317-0248-0 Alfabetiese lys van Suid-Afrikaanse bome Lys van indringerplante in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Anthony Herman Gerard Fokker (6 April 1890 - 23 Desember 1939) was 'n Nederlandse vliegtuig-ontwerper en -bouer. Hy is gebore in Kediri, Java waar sy vader 'n koffie-planter was. Na sy aftrede het sy vader in Haarlem, Nederland gaan woon. Hier het Fokker sy aanleg vir meganika gewys deur model treine, enjins en skepe te bou. Fokker bou sy eerste vliegtuig in die winter van 1910 - 1911. Hy leer homself om die vliegtuig te vlieg en verkry sy vlieëniers lisensie. Hy onderhandel met verskeie regerings oor die bou van vliegtuie maar slegs die Duitse Weermag was ge-interresseerd. Met die uitbreek van die Eerste Wêreldoorlog was hy nog steeds in Duitsland waar bugerskap aan hom toegeken was, alhoewel hy homself as neutraal geag het. Hy ontwerp onder andere die trippeldekker waarmee Manfred von Richthofen gevlieg het. Daar was 320 van die vliegtuig gebou. Daar was later 42,000 van sy eensitplek Fokker dubbeldekker gebou. Die vliegtuig het gesinchroniseerde masjiengewere gehad wat deur die skroef kon vuur. Na die Eerste Wêreldoorlog het hy vliegtuie gebou in Amsterdam en in 1922 sy besigheid na Amerika verskuif. Hy sterf in New York op 23 Desember 1939.


Limburg an der Lahn (amptelik: Limburg a. d. Lahn) is die administratiewe setel en grootste stedelike nedersetting in die administratiewe distrik Limburg-Weilburg van die Duitse deelstaat Hesse met 'n bevolking van sowat 34 000. Die stad, wat aan weerskante van die Lahnrivier geleë is, staan bekend as setel van die gelyknamige Rooms-Katolieke bisdom wat die gebied van die voormalige hertogdom Nassau, die voormalige landgraafskap Hesse-Homburg en die stad Frankfurt am Main insluit. Die laat-Romaanse Limburgse domkerk het tussen 1190 en 1235 ontstaan. Statistik Hessen: Bevölkerung der hessischen Gemeinden. Besoek op 1 April 2015


Die nasionale vlag van Bangladesj is op 13 Januarie 1972 amptelik in gebruik geneem. Die vlag vertoon ’n eenvoudige bottelgroen baan met ’n rooi skyf net links (m.a.w. na die vlagpaalkant) van middel. Volgens die CIA se Wêreldfeiteboek stel die groen in die vlag die geilheid van die groen landskap van die land voor. Die rooi skyf stel die opkomende son oor Bengale voor asook die bloed wat gevloei het van diegene wat gesterf het in die stryd om onafhanklikheid. Die vlag word soos volg saamgestel: Volgens regeringspesifikasie moet die vlag soos volg lyk: Die vlag moet in bottelgroen wees en reghoekig in vorm in die verhouding 6:10 met ’n rooi skyf naby aan die middel. Die rooi skyf moet ’n radius van een-vyfde van die lengte van die vlag hê. Die middel moet op die kruispunt lê van die lyn wat loodreg getrek word op nege-twintigstes van die breedte en die horisontale lyn wat deur die middel van die vlag getrek word. Die groen agtergrond van die vlag moet van Procion Heldergroen H-2RS 50 dele per 1000 wees. Die rooi skyf moet van Procion Helderoranje H-2RS 60 dele per 1000 wees.


Vuisbal is 'n sportsoort, soortgelyk aan vlugbal, waar twee spanne 'n bal oor 'n net speel. Dit is 'n vinnige en aanskoulike sport en die bal kan tot 120 km/u bereik. Vuisbal is een van die oudste sportsoorte ter wêreld. Die sport word reeds ten tye van keiser Gordianus III (ongeveer 240 n.C.) in die antieke Romeinse tye vermeld. Dit word ook in geskrifte uit die Middeleeue beskryf. Die Europese Kampioenskappe word sedert 1965 aangebied, terwyl die eerste Wêreldkampioenskap in 1968 plaasgevind het. Spelers poog om die bal van die een helfte van die baan oor die net na die opponente se helfte te slaan. Die bal mag met die vuis of onderarm geslaan word. Elke span bestaan uit vyf lede. Soos in tennis en vlugbal is die doel om die bal in die teenstanders se helfte te plaas, sodat hulle dit nie kan terugspeel nie. Die bal kan 'n maksimum van drie keer deur 'n span geraak word alvorens dit teruggeslaan moet word. Tussen elke kontak mag die bal een keer hop. Die spel word binnenshuis of op 'n grasveld gespeel.


’n Mummie is ’n gestorwe mens of dier waarvan die vel en organe bewaar gebly het vanweë óf ’n doelbewuste óf ’n toevallige blootstelling aan chemikalieë, uiterste koue, baie lae humiditeit of ’n gebrek aan lug, in so ’n mate dat die liggaam nie verder sal ontbind wanneer dit uitgehaal en op ’n koel, droë plek bewaar word nie. Sommige owerhede beperk die woord tot liggame wat doelbewus met chemikalieë gebalsem is, maar die gebruik van die woord vir liggame wat toevallig behoue gebly het, dateer uit minstens 1615. Mummies van mense en diere is al op elke kontinent gevind, beide vanweë ’n doelbewuste en toevallige bewaring. Meer as ’n miljoen dieremummies is in Egipte ontdek – baie van hulle katte. Benewens die bekende mummies van Antieke Egipte, het doelbewuste mummifisering in verskeie kulture in Suid-Amerika en Asië voorgekom, in dele wat ’n baie droë klimaat het. Die oudste bekende liggaam wat doelbewus gemummifiseer is, is van ’n kind wat in die Camarones-vallei in Chili ontdek is; dit dateer uit omstreeks 5050 v.C.


Saïs (Grieks: Σάϊς, Arabies: صا الحجر, Sa al-Hagar) was ’n stad van Antieke Egipte in die westelike Nyldelta. Dit was die hoofstad van die vyfde nomos (distrik) van Benede-Egipte en het die hoofsetel van mag geword tydens die 24ste Dinastie (omstreeks 732–720 v.C.) en die 26ste Dinastie (664–525 v.C.) in die Laat Tydperk. Sy Egiptiese naam was Zaoe. Die stad se naam kom al sedert die Ou Ryk van Egipte in tekste voor. Opgrawings wys egter dit kon reeds in 4000 v.C. bestaan het. Volgens Herodotus was Saïs die ligging van Osiris se graf en is die god se lyding op ’n aangrensende meer vertoon as ’n misterie in die nag. Die stad se beskermingsgodin was Neith, wie se kultus tot in die 1ste Dinastie terugstrek, omstreeks 3100-3050 v.C. Die Grieke soos Herodotus, Plato en Diodorus Siculus het haar met die Griekse godin Athena verbind en Saïs dus met Athene.


’n Sluiter is in fotografie ’n toestel wat lig vir ’n bepaalde tyd op ’n film of ligsensitiewe sensor laat val om ’n foto te neem. ’n Sluiter kan ook gebruik word om ligpulse na buite deur te laat, soos in ’n rolprentprojektor of seinlamp. Kamerasluiters kan in verskeie posisies voorkom: Blaarsluiters is gewoonlik in die lens geleë, of minder dikwels daaragter. Dit kan ook voor die lens geleë wees, maar dit is seldsaam. Gordynsluiters lê naby die fokusvlak. Die tyd wat die sluiter oop bly, die beligtingstyd of dikwels die sluiterspoed genoem, word bepaal deur ’n tydmeganisme. Hulle is sedert die laat 20ste eeu feitlik almal elektronies. Die sluiterspoed word met ’n getal soos 250 aangedui, wat beteken 1/250ste van ’n sekonde. Die beligtingstyd en lensopening werk saam om die regte hoeveelheid lig deur te laat. Dit moet aangepas word om voorsiening te maak vir wasigheid wat deur die beweging van ’n voorwerp veroorsaak kan word (motion blur). Gewoonlik word ’n vinnige sluiterspoed gekies om enige vinnige beweging te "vries", tensy ’n spesiale effek verlang word waar ’n wasigheid verkies word.


Die Derde Oorgangstydperk van Antieke Egipte het begin met die dood van farao Ramses XI in 1070 v.C. en die einde van die Nuwe Ryk, en het geëindig met die begin van die Laat Tydperk. Laasgenoemde word gewoonlik beskou as die stigting van die 26ste Dinastie deur Psamtik I in 664 v.C. ná die uitdrywing van die Nubiese heersers van die 25ste Dinastie deur die Assiriërs onder koning Assoerbanipal. Die Derde Oorgangstydperk was ’n periode van verval en politieke onstabiliteit wat gekenmerk is deur ’n verdeling van die staat en besetting deur buitelanders. Baie aspekte van die gewone Egiptenare se lewe het egter nie veel verander nie. Hierdie artikel is ’n saadjie. Voel vry om Wikipedia te help deur dit uit te brei.


John Miles (*1 Augustus 1938, Port Elizabeth -) is 'n bekroonde Afrikaanse skrywer en digter. In 1992 ontvang hy die CNA-, M-Net- en die Helgaard Steyn-prys vir sy roman, Kroniek uit die doofpot (ISBN 9789050931885). Hy was ook een van die stigterslede van Taurus Uitgewers gewees. Johannes Daniel Miles is op 1 Augustus 1938 in Port Elizabeth gebore. Hy is sy ouers se middelste kind, met ’n broer Michael Henry wat tien jaar ouer is en ’n suster, Monica, wat sewe jaar jonger is. Sy pa is die dorpsbakker en hy word vernoem na sy oupa aan moederskant, Johannes Daniel Smith. As kind word hy groot in Port Elizabeth, Jansenville en Kingwilliamstown. Hy gaan hoofsaaklik skool op Kingwilliamstown in die Oos-Kaap, waar hy standerd agt slaag. Dan matrikuleer hy in 1955 aan die Erasmus Hoërskool op Bronkhorstspruit. Hierna studeer hy vanaf 1956 verder aan die Universiteit van Pretoria. Aanvanklik is hy ’n student in die Teologie, maar hy verander spoedig van studierigting en behaal ’n B.A. Honneurs-graad in Filosofie en in 1964 ’n M.A.-graad in Sosiologie.


Berea is 'n voorstad van Johannesburg in Gauteng. Dit is volgens die stadsindeling in Gebied F geleë. Berea word aan die westekant deur Hillbrow begrens, aan die ooste deur Yeoville, en aan sy suidekant lê Doornfontein. Berea is in 1889 deur die mynmagnaat en miljoenêr Barney Barnato aangelê op ’n heuwel wat op die middestad uitkyk. Hy het ’n weelderige herehuis in Barnatostraat begin bou, maar is oorlede voordat dit voltooi kon word. Dit het later ’n kosskool geword. Aan Tudhopelaan was een van die eerste gholfbane in die stad, maar dit is later toegebou. Johannesburg se eerste opgaardam was oos van Berea, bo Saratogalaan. Die voorstad is waarskynlik genoem na Berea in Durban omdat dit, nes daardie voorstad, op ’n heuwel geleë is wat oor die stad uitkyk. Deesdae bestaan die voorstad hoofsaaklik uit woonstelblokke, onder meer die Tygerberg-gebou waarvan die Ponte-toringgebou die hoogste is. Die omgewing het in die 1990's en vroeë 2000's 'n demografiese omwenteling ondergaan, soortgelyk aan dié van Hillbrow, waartydens eiendomspryse aansienlik gedaal het. "Subplek Berea". Sensus 2011.


Thebe (Grieks: Θῆβαι, Thēbai) is die Griekse naam van die stad in Antieke Egipte wat plaaslik bekend is as Waset. Dit is sowat 800 km suid van die Middellandse See, aan die oosoewer van die Nylrivier, geleë en val binne die grense van die moderne stad Luxor. Die Thebaanse Dodeakker lê daarnaby, aan die wesoewer van die Nyl. Die Egiptiese naam van die stad was Waset (w3st), "Stad van die Septer". Die Egiptiese naam opet van die Karnak-tempelkompleks wat oorkant die Nyl geleë is (Klassieke Egiptiese: Ta-opet, Demoties: ta-pe) het in Grieks Thebai geword, nes dié van die stad Thebe, Griekeland. Vanweë sy verbintenis met die Egiptiese stad het die Griekse Thebe ook vanaf die 5de eeu v.C. ’n standbeeld en tempel van die god Amoen gehad. Soos reeds in Homeros se Ilias gesien kan word, is tussen die twee stede onderskei met die name "Honderdpoortige Thebe" (Egipte) en "Sewepoortige Thebe" (Griekeland) (Ilias, IV.406). As die setel van die Thebaanse Triade van Amoen, Moet en Chonsoe was Thebe van die einde van die Nuwe Ryk af in Egipties bekend as niwt-imn, "Die Stad van Amoen".


Die Laniakea-superswerm is die superswerm waarin die Melkweg, Sonnestelsel en Aarde hulle bevind. Dit is in September 2014 geïdentifiseer toe ’n groep sterrekundiges, onder andere R. Brent Tully van die Universiteit van Hawaii en Helene Courtois van die Universiteit van Lyon in Frankryk, ’n nuwe manier publiseer om superswerms te definieer volgens die relatiewe snelhede van sterrestelsels. Laniakea word ook die Plaaslike Superswerm genoem en die vorige Plaaslike Superswerm, Virgo, maak nou deel van die groter superswerm uit. Die Laniakea-superswerm bevat 100 000 sterrestelsels oor ’n gebied van 520 miljoen ligjare. Dit het die geraamde bindingsmassa van sowat 1017 sonmassas, of honderdduisend keer dié van die Melkweg. Dit bestaan uit drie onderdele, wat voorheen beskou is as drie aparte superswerms: Virgo-superswerm, die deel waarin die Melkweg lê. Hydra-Centaurus-superswerm, waarin die Groot Aantrekker hom bevind – dit is Laniakea se massamiddelpunt. Pavo-Indus-superswerm Die sterrestelselswerms met die grootste massa in Laniakea is Virgo, Hydra, Centaurus, Abell 3565, Abell 3574, Abell 3521, Fornax, Eridanus en Norma. Die hele superswerm bevat sowat 300 tot 500 bekende sterrestelselswerms en -groepe.


Toetmoses IV (ook bekend as Thutmose IV) was die agtste farao van Antieke Egipte se 18de Dinastie. Hy het omstreeks die 14de eeu v.C. regeer. Sy troonnaam, Mencheperoere, beteken "Gevestig in vorme is Ra". Toetmoses IV was die seun van Amenhotep II, maar hy was nie die kroonprins en verkose opvolger nie. Sommige geleerdes glo hy het dalk die troon van sy ouer broer afgeneem en sy Droomstele laat oprig om sy onverwagte bewind te wettig. Toetmoses se grootste prestasie was die restourasie van die Groot Sfinks by Giza en die bou van die Droomstele. Op die stele vertel hy hoe hy langs die Sfinks aan die slaap geraak het. Die Sfinks het met hom begin praat en sy koninkryk aan Toetmoses belowe as hy hom verlos van die sand waaronder sy pote begrawe was. Ná die restourasie van die Sfinks het hy die stele tussen die Sfinks se pote geplaas. Min is bekend oor sy bewind van tien jaar. Hy het in sy agtste bewindsjaar omstreeks 1393 v.C. ’n klein opstand in Nubië onderdruk en word op ’n stele die "veroweraar van Sirië" genoem, maar nie veel meer is bekend oor sy militêre bedrywighede nie.


Hong Kong Dragon Airlines Limited (Chinees: 港龙 航空 有限公司), handeldrywend as Cathay Dragon, is 'n internasionale lugredery met sy hoofkwartier in Cathay Dragon House op die Hongkong Internasionale Lughawe, Hongkong. Op 30 Junie 2018 het die lugredery 'n geskeduleerde passasiersnetwerk na 48 bestemmings in 13 lande en gebiede in Asië bedryf. Daarbenewens het die lugredery 3 kodedeelooreenkomste op roetes wat bedien word deur vennootrederye. Dit beskik oor 'n vloot van 47 uitsluitlik-Airbusvliegtuie, bestaande uit A320s, A321s en A330s. Cathay Dragon is 'n volfiliaal van Hongkong se vlagdraer, Cathay Pacific, en is 'n geaffilieerde lid van die Oneworld lugrederyalliansie. Die lugredery is op 24 Mei 1985 deur Chao Kuang Piu gestig, die lugredery se huidige ere-voorsitter. Sy eerste vlug vertrek uit Hongkong na Kota Kinabalu, Maleisië na die toekenning van 'n lugoperateursertifikaat deur die Hongkongregering in Julie 1985. In 2010 het Dragonair, tesame met Cathay Pacific, meer as 138 000 vlugte onderneem, byna 27 miljoen passasiers en meer as 1,8 miljoen ton se vrag en pos vervoer. "Hong Kong." Dragonair.


Katima Mulilo is 'n dorp in die noordooste van Namibië, in die provinsie Sambesi. Katima Mulilo (Silozi: smoor die vuur, met verwysing na die nabygeleë stroomversnellings in die Zambezi) lê in die Caprivistrook en is die hoofstad van die Sambesistreek, Namibië se verste uitbreiding in die sentrale Suider-Afrika. Dit bestaan uit twee kiesafdelings, Katima Mulilo (Landelik) en Katima Mulilo (Stedelik). Katima Mulilo, wat soms verkort na net "Katima", het 28 362 inwoners in 2010 gehad. Dit is geleë op die nasionale pad B8 op die oewer van die Zambezirivier in welige oewerplantegroei met tropiese voëls en ape. Die dorp ontvang 'n jaarlikse gemiddelde reënval van 654 millimeter. Die naaste Namibiese dorp aan Katima Mulilo is Rundu, ongeveer 500 km weg. Sowat 40 km oos van Katima Mulilo lê die vestiging van Bukalo, waar die pad na Ngoma aftak om Namibië aan Botswana te verbind. Die dorp is as 'n basis gebruik deur die Suid-Afrikaanse Weermag tydens die Suid-Afrikaanse Grensoorlog en die Namibiese Onafhanklikheidsoorlog. "Katima Mulilo" (in Engels). Namibia 1on1.


Vyf oorlogskepe van die Britse Vloot het reeds die naam HMS Ark Royal gedra. Ark Royal (1587), die vlagskip van die Britse Vloot tydens die Spaanse Armada-veldtog van 1588. HMS Ark Royal (1914), 'n handelskip wat omgeskakel is na 'n vliegdekskip tydens die Eerste Wêreldoorlog. HMS Ark Royal (91), die Britse vliegdekskip, te water gelaat in 1937, wat aan die Tweede Wêreldoorlog deelgeneem het en deur 'n Duitse duikboot gesink is in 1941. HMS Ark Royal (R09), 'n Audacious-klas vliegdekskip, te water gelaat in 1950, uit diens gestel in 1979. HMS Ark Royal (R07), 'n Invincible-klas vliegdekskip, te water gelaat in 1981, uit diens gestel in 2011.


Die 11de eeu v.C. bevat al die jare van 1100 tot 1001 v.C. Hoewel baie menslike beskawings in dié tyd geletterd was, kan baie van die mense hieronder beskou word as legendaries eerder as histories. 1089 v.C.: Melanthos, legendariese koning van Athene, sterf ná ’n bewind van 37 jaar en word opgevolg deur sy seun, Kodros. 1069 v.C.: Ramses XI sterf en dit lui die einde van die 20ste Dinastie van Antieke Egipte in. Hy word opgevolg deur Smendes I, stigter van die 21ste Dinastie. 1068 v.C.: Kodros, koning van Athene, kom om in ’n veldslag teen Doriese invallers ná ’n bewind van 21 jaar. 1050 v.C.: Filistyne neem die Ark van die Verbond van Israel af (benaderde datum). 1048 v.C.: Medon, Koning van Athene, sterf ná ’n bewind van 20 jaar en word deur sy seun Acastus opgevolg. 1046 v.C.: Koning Zhou Wuwang werp die bewind van die laaste koning van die Shang-dinastie omver en word die eerste koning van die Zhou-dinastie in China.


Luis Alfredo Garavito Cubillos (geb. 25 Januarie 1957 in Génova, Quindío, Colombia) is ’n Colombiaanse verkragter en reeksmoordenaar van kinders. In 1999 het hy skuld beken aan die verkragting, marteling en moord van 147 jong seuns. Gebaseer op die ligging van geraamtes wat aangedui is op kaarte wat Garavito in die tronk geteken het, kan daar meer as 300 slagoffers wees. Hy is deur die plaaslike media beskryf as "die wêreld se ergste reeksmoordenaar" vanweë sy talle slagoffers. Die byname wat aan hom gegee is, is La Bestia ("Die Ondier") en Tribilín (Amerikaanse Spaans vir die Disney-karakter Goofy.) Garavito is op 25 Januarie 1957 in Colombia gebore. Hy is die oudste van sewe broers en is blykbaar as kind fisiek en geestelik deur sy pa mishandel. In sy getuienis sê hy hy was die slagoffer van seksuele misbruik toe hy jonk was. Sy slagoffers was arm plattelandse en straatkinders tussen die ouderdomme van 8 en 16. Hy het hulle geskenke en klein bedrae geld aangebied.


'n Massamoordenaar is 'n persoon wat 'n klomp ander mense vermoor het. Volgens die FBI se definisie verwys massamoord na moord op vier of meer mense sonder enige afkoeltydperk tussenin. Hierdie moorde vind dus op dieselfde tyd, of in 'n relatief kort periode plaas. Wanneer daar 'n afkoeltydperk tussen moorde is, is die term reeksmoordenaar meer gebruiklik. Massamoord kan deur 'n persoon of 'n groep (soos 'n terroristegroep of regering) gepleeg word. In baie gevalle is die moordenaar geestelik versteurd. Soms pleeg so 'n moordenaar selfmoord, of word deur die polisie vermoor. Enkele voorbeelde ter illustrasie: Anatoli Onoprijenko, bekend as die Ondier van Oekraïne, het 52 mense doodgemaak. Anders Behring Breivik vermoor 77 mense in Oslo en op die vakansie-eiland Utoeya "Serial Murders" (in Engels). The Federal Bureau of Investigation. Geargiveer vanaf die oorspronklike op 17 Junie 2016. Besoek op 4 Februarie 2014. Hierdie artikel is ’n saadjie. Voel vry om Wikipedia te help deur dit uit te brei.


Dixie Highway  Verenigde State Gebou en uitgebrei 1915 tot 1927 Lengte 5786 myl 9312 km Kaart Deelstate Michigan, Illinois, Indiana, Ohio, Kentucky, Tennessee, Noord-Carolina, Georgia, Suid-Carolina, Florida Die Dixie Highway was 'n Amerikaanse grootpad wat oorspronklik in 1914 as 'n padverbinding tussen die Middeweste en die Suidstate beplan is. Dit het deel uitgemaak van die National Auto Trail-stelsel en uit 'n vroeëre grootpad tussen Miami en Montreal ontstaan. Die resultaat, wat vanaf 1915 gebou en tot en met 1927 uitgebrei is, was eerder 'n netwerk van geasfalteerde paaie wat met mekaar verbind is as een enkele grootpad. Die inspirasie vir die Dixie Highway was 'n grootpad wat kort tevore ontstaan het - die Lincoln Highway wat as eerste pad dwarsdeur die Verenigde State geloop het. Die drywende krag agter albei projekte was Carl G. Fisher (1874-1939), 'n entrepreneur uit Indianapolis, Indiana wat vanaf die vroeë 20ste eeu kopligte vervaardig en die gebruik van motorvoertuie ook om sakeredes bevorder het. Die grootpad is bestuur deur die Dixie Highway Association en deur 'n groep van enkelpersone, besighede, plaaslike regerings en deelstate befonds.


Pedro Alonso López (geb. 8 Oktober 1948 in Santa Isabel, Colombia) is ’n Colombiaanse psigopatiese reeksmoordenaar wat aangekla is van die verkragting van en moord op meer as 300 meisies in sy geboorteland asook in Peru, Ecuador en moontlik ander lande. Sy geval het die eerste keer internasionaal bekend geword ná ’n onderhoud met Ron Laytner, ’n vryskutfotojoernalis, in 1980 in sy tronksel in Ambato. Volgens Laytner se verhaal het López in 1980 as die Monster van die Andes bekend geword toe hy die grafte van 53 slagoffers in Ecuador aan die polisie uitgewys het. Hulle was almal meisies tussen nege en twaalf jaar oud. In 1983 is hy skuldig bevind aan die moord op 110 jong meisies net in Ecuador. Hy het skuld beken aan die moord op nog 240 vermiste meisies in die naburige Peru en Colombia. Hy is in 1998 vir goeie gedrag uit ’n psigiatriese hospitaal vrygelaat nadat hy aanvanklik kranksinnig verklaar is. Harle, James. "Birth Year" (in Engels). Thenationalstudent.com. Geargiveer vanaf die oorspronklike op 23 Oktober 2014. Besoek op 25 Augustus 2013. "Worst Serial Killer Released" (in Engels).


Mbulaeni Mulaudzi (8 September 1980 – 24 Oktober 2014) was 'n Suid-Afrikaanse 800 m atleet. Hy was 'n wêreldkampioen en Olimpiese silwermedaljewenner. Hy het die binnenshuise wêreldtitel in 2004 verower en die buitenshuise titel in 2009. Hy het sy silwermedalje tydens die Olimpiese Somerspele 2004 verower. Mulaudzi het by die openingseremonie die Suid-Afrikaanse vlag gedra. Hy was ook die Statebondspele-kampioen van 2002. Hy is in 2014 op 34-jarige leeftyd in 'n motorongeluk naby Witbank, Mpumalanga, oorlede. Wêreldkampioen 800 m - 2009 Binnenshuise Wêreldkampioen 800 m - 2004 Gemenebeskampioen 800 m - 2002 Suid-Afrikaanse kampioen 800 m - 2001, 2002, 2003, 2005, 2006 Afrika-jeugkampioen 800 m - 1999 Opelug Binnenshuis Mulaudzi is met die Orde van Ikhamanga in 2015 postuum bekroon. Lombaard, Larry (12 Augustus 2004). "Mulaudzi to carry the SA flag" (in Engels). Independent Online. Geargiveer vanaf die oorspronklike op 17 Junie 2016. Besoek op 5 Augustus 2016. SA Olympic athlete killed in car crash Ngwenya, Jabulile S. (7 Desember 2015). "Zuma to bestow National Orders awards". Independent Online (in Engels).


Chippa United is 'n Suid-Afrikaanse sokkerklub wat in Port Elizabeth in die Oos-Kaap geleë is. Hulle speel in die Premier Sokkerliga, die hoogste sokkerafdeling in Suid-Afrika. Chippa United speel hulle tuiswedstryde in die Nelson Mandelabaai-stadion, wat 'n kapasiteit van 48 459 toeskouers het. Hierdie artikel is ’n saadjie. Voel vry om Wikipedia te help deur dit uit te brei.


Majuba Majuba-kragstasie is 'n kragsentrale tussen Volksrust en Amersfoort in Mpumalanga, Suid-Afrika. Die kragsentrale is steenkool-aangedrewe en word deur Eskom bedryf. Dit is Eskom se enigste kragstasie wat nie aan 'n spesifieke myn gekoppel is nie en sy steenkool vanuit verskillende bronne ontvang. Konstruksie aan die sentrale het in September 1983 begin. Die eerste eenheid is in April 1996 aan die netwerk gekoppel. Die laaste eenheid is teen April 2001 in werking gestel. Die Zaaihoekdam voorsien die sentrale van water. Majuba het drie 665 MW droë-verkoelde eenhede en drie 716 MW nat-afgekoelde eenhede met 'n totale geïnstalleerde kapasiteit van 4 110 MW en 'n turbine Maksimum Deurlopende Waardering van 35,3% op die droë-verkoelde turbines en 37,7% op die nat-afgekoelde eenhede. Benewens steenkool word Majuba deur syngas aangedryf wat deur ondergrondse vergassing by 'n nabygeleë proefaanleg verkry word. Die proefaanleg lewer 3 000 tot 5 000 kubieke meter gas per uur. Die gas word met 'n 7-kilometer pyplyn met 'n deursnee van 600 mm na die kragstasie vervoer. Die kragstasie was in November 2014 in die nuus nadat 'n steenkoolsilo in duie gestort het.


Copperton is 'n voormalige myndorpie in die Karoogebied van die Noord-Kaap. Dis geleë in die Pixley ka Seme-distriksmunisipaliteit en die Siyathemba Plaaslike Munisipaliteit, met sy setel op Prieska. Dit is in 1971 gestig in verband met die kopermyn op die plaas Vogelstruisbult. Dit was van 1975 tot 1987 die middelpunt van die NG gemeente Vergesig, wat van die NG gemeente Prieska afgestig het en weer daarby ingelyf is. Die dorp het in 'n stadium 3 000 inwoners gehuisves en 'n skool en verskeie ontspanningsgeriewe gehad, onder meer 'n gholfbaan. Anglovaal het die myn, wat in 1972 geopen is, in 1991 gesluit. Die meeste van die geboue is intussen gesloop en net enkele huise word nog gebruik deur Denel, wat 'n missieltoetssentrum hier bedryf. Die dorpie se oppervlak is 70,55 km². In 2011 was die inwonertal 57, van wie 49 wit, ses bruin en een swart was. Dis vergeleke met 'n inwonertal van 36 in 2001, van wie 27 bruin en nege wit was. Garob Wind Farm (Pty) Ltd het in Junie 2013 omgewingsgoedkeuring gekry om 'n windplaas in die omgewing, wat besonder winderig is, op te rig.


Die Heaviside-dolfyn (Cephalorhynchus heavisidii) is 'n dolfyn wat endemies is aan die Weskus en kom voor vanaf Tafelbaai tot by suidelike Angola. Die bestaan van die spesie word beïnvloed deur die oorbenutting van die stokvis bevolking. Daar is min bekend omtrent die dolfyn. In Engels staan dit bekend as die Heaviside's dolphin. Lys van Suider-Afrikaanse soogdiere Lys van Suider-Afrikaanse soogdiere volgens wetenskaplike name Suider-Afrikaanse soogdiere en hul ordes Quest, science for South Africa. Vol 10, number 2, 2014 ISSN 1729-830X Reeves, R.R., Crespo, E.A., Dans, Jefferson, T.A., Karczmarski, L., Laidre, K., O'Corry-Crowe, G., Pedraza, S., Rojas-Bracho, L., Secchi, E.R., Slooten, E., Smith, B.D., Wang, JY. & Zhou, K. (2008). "Cephalorhynchus heavisidii". IUCN Rooilys van Bedreigde Spesies. Weergawe 2012.2. Internasionale Unie vir die Bewaring van die Natuur. Besoek op 18 Januarie 2013.AS1-onderhoud: meer as een naam: authors list (link) AS1-onderhoud: ref=harv (link) Hierdie artikel is ’n saadjie.


Drank is 'n vloeistof wat deur mense genuttig word. Dit word deur die mond ingeneem (gedrink). Ondanks die feit dat alle drankies water bevat, word water self nie as drank geklassifiseer nie. Naas die fundamentele behoefte om vloeistowwe vir oorlewing in te neem, speel drank ook 'n groot rol in die kultuur van die menslike samelewing. Drankies soos tee en koffie (espresso, cappuccino, ens.) word as warmdrankies beskou. Hierdie drankies word gewoonlik met warm water, warm melk of iets soortgelyks voorberei. Daarteenoor word vrugtesap en koeldrank gewoonlik koud bedien. Gaskoeldranke soos Coca-Cola en Creme Soda bevat koolsuurgas. Die koolsuurgas kan as borreltjies in die drank waargeneem word en verskaf 'n sprankelende tekstuur. Daar word ook tussen alkoholiese en nie-alkoholiese drankies onderskei. Alkoholiese drank bevat etanol, beter bekend as alkohol (hoewel die definisie van "alkohol" ook verskeie ander verbindings omvat). Bier word al ongeveer 8 000 jaar lank deur mense genuttig. Wyn dateer terug na ongeveer 6 000 voor Christus en het waarskynlik sy oorsprong in die landgebiede wat binne die grense van Georgië en Iran val gehad.


Himantura is 'n groot genus in die familie van pylsterte (Dasyatidae). Daar is tans 28 erkende spesies in die genus: Genus Himantura Himantura alcockii (Annandale, 1909). Himantura bleekeri (Blyth, 1860). Himantura chaophraya Monkolprasit & Roberts, 1990. Himantura draco Compagno & Heemstra, 1984. Himantura fai Jordan & Seale, 1906. Himantura fluviatilis (Hamilton, 1822). Skerpneuspylstert (Himantura gerrardi) (Gray, 1851). Himantura granulata (Macleay, 1883). Himantura hortlei Last, Manjaji-Matsumoto & Kailola, 2006. Himantura imbricata (Bloch & Schneider, 1801). Draak-pylstert (Himantura jenkinsii) (Annandale, 1909). Himantura kittipongi Himantura krempfi (Chabanaud, 1923). Himantura marginatus (Blyth, 1860). Himantura microphthalma (Chen, 1948). Himantura oxyrhyncha (Sauvage, 1878). Himantura pacifica (Beebe & Tee-Van, 1941). Himantura pareh (Bleeker, 1852). Himantura pastinacoides (Bleeker, 1852). Himantura schmardae (Werner, 1904). Himantura signifer Compagno & Roberts, 1982. Himantura toshi Whitley, 1939. Himantura uarnacoides (Bleeker, 1852). Heuningkoekpylstert (Himantura uarnak)


Die NG gemeente Gochas is 'n gemeente van die Nederduitse Gereformeerde Kerk in Namibië met as middelpunt die dorpie Gochas aan die Auobrivier in die Kalahari. Vroeër was die Auob en die Kalahari y1 bewoon, maar selfs malaria kon nie die mense afskrik nie. Selfs reeds teen die vyftigerjare was dit 'n goed bewoonde omgewing. Gedurende die Duitse bewind was Gochas 'n militêre stasie. Selfs daara is dit die sentrale byeenkomsplek van die Kalahari. Dit was tot voor afstigting 'n buitewyk van Gibeon-gemeente, die moedergemeente in Namibië wat later bekend sou staan as Mariental. Eerw. Leonard (later ds.) het die veeleisende werk gehad om die hele Suidwes vanaf Grootfontein tot Warmbad te bearbei. Later het genoemde leraar die predikant van Gibeon-gemeente geword en dus ook gereeld die Gochas-wyk bearbei. Toestande was primitief en kerkdienste is dikwels in die buitelug gehou. Vanaf 1932 is die ou kameelstal op Gochas, wat ook as regeringskool gedien het, vir kerkdienste gebruik. Die kerkdienste in hierdie wyk is ernstig gestrem deur die gebrek aan 'n kerksaal. Later is die ou koshuis se eetsaal vir kerkdienste beskikbaar gestel.


Die Beitbrug-Bulawayo Spoorweg is 'n privaat spoorlynmaatskappy wat 'n spoorlyn in Zimbabwe tussen Beitbrug aan die Suid-Afrikaanse grens en Zimbabwe se tweede grootste stad Bulawayo bedryf. Die 3 voet 6 duim (1067 mm) Kaapspoor is 'n bou-bedryf-oordrag projek wat die afstand tussen Bulawayo in Zimbabwe en Suid-Afrika tot 317 kilometer (197 myl) verkort het. Voor sy inhuldiging, het die spoordiens tussen Suid-Afrika en Bulawayo 'n roete deur Botswana gebruik wat ongeveer 200 kilometer (120 myl) langer is. Die korter lyn word hoofsaaklik vir goederevervoer gebruik. New Limpopo Projects Investments Limited (NLPI), 'n Mauritius-geregistreerde maatskappy, spesialiseer in privaatsektorbeleggings met behulp van die bou-bedryf-oordrag (BBO) konsep. Die Beitbrug-Bulawayo Spoorweg is een van drie spoorwegbedrywighede in Zimbabwe en Zambië wat 'n spoorroete tussen Suid-Afrika en die Demokratiese Republiek van die Kongo vorm. Die Beitbrug-Bulawayo Spoorweg is op 15 Julie 1999 ingewy. Na 30 jaar van diens sal die projek aan die Nasionale Spoorweë van Zimbabwe oorhandig word teen geen koste.


John Hays Hammond (1855 - 1936) was 'n myningenieur en magnaat. Hy is in San Francisco, Amerika gebore en studeer aan die Universiteit van Yale en aan die Koninklike Saksiese Mynbouakademie in Freiberg, Duitsland. In 1893 word hy deur die Barnato-broers in diens geneem om verslag te doen oor sekere van hulle eiendomme en gaan werk daarna vir Cecil John Rhodes. Hy word aangestel as raadgewende ingenieur van die Consolidated Gold Fields of South Africa. Hy woon op die Witwatersrand en was een van die vier hoofleiers van die Reform Commitee wat die Jameson-inval lei. Na die mislukte inval word hy in hegtenis geneem, verhoor en ter dood veroordeel. Hy betaal 'n boete van £25,000 en word vrygelaat. Hy verteenwoordig die Amerikaanse President William Howard Taft tydens die kroning van George V van die Verenigde Koninkryk in 1911. Wikimedia Commons het meer media in die kategorie John Hays Hammond. Ensiklopedie van Suidelike Afrika, Eric Rosenthal, 1967


Romeinse Griekeland is die tydperk in die geskiedenis van die hoofdeel van Griekeland (in vergelyking met ander Griekse kultuursentrums elders in die Romeinse wêreld) tussen die Romeinse Ryk se verowering van die Korintiërs in die Slag van Korinthe in 146 v.C. tot die stigting van die stad Bisantium en die aanwysing daarvan in 330 n.C. as die hoofstad van die ryk deur keiser Konstantyn die Grote (eers as Nova Roma en later as Konstantinopel). Hierdie artikel is ’n saadjie. Voel vry om Wikipedia te help deur dit uit te brei.


'n Argeoloog is 'n deskundige op die gebied van argeologie, ook bekend as 'n oudheidkenner. Hulle bestudeer onder andere die oorblyfsels van vroeëre kulture. Hierdie artikel is ’n saadjie. Voel vry om Wikipedia te help deur dit uit te brei.


Die Suid-Afrikaanse Klas NG15 2-8-2 van 1931 is 'n Suid-Afrikaanse stoomlokomotief van die Suid-Afrikaanse Spoorweë-era. In 1931 is drie smalspoor Klas NG15-lokomotiewe met 'n 2-8-2 "Mikado"-tipe wieluitleg soortgelyk in ontwerp aan die bestaande Klas Hd en Klas NG5 lokomotiewe verkry vir die Otavi Mynbou- en Spoorwegmaatskappy in Suidwes-Afrika. Later is meer aangekoop vir Otavi Mynbou en vir die Tsumeb Copper Corporation gedurende die daaropvolgende jaar, uiteindelik bring dit die totale aantal van hierdie lokomotiewe op een-en-twintig te staan teen 1958. Nadat die smalspoor van Otavi Spoorweg se wydte na Kaapspoor verander is in 1960, is al een-en-twintig lokomotiewe oorgeneem deur die Suid-Afrikaanse Spoorweë. Hulle is hiervandaan verskuif na die Oos-Kaap vir verdere diens op die smalspoorlyn van Port Elizabeth na Avontuur. Wikimedia Commons het meer media in die kategorie Suid-Afrikaanse Klas NG15 2-8-2. Henschel & Son werkslys deur Dietmar Stresow South African Railways and Harbours Locomotive Diagram Book, 2’0” & 3’6” Gauge Steam Locomotives, 15 Augustus 1941, soos gewysig Paxton, Leith; Bourne, David (1985). Locomotives of the South African Railways (1ste uitg.).


Wewervoëls (Ploceidae) is 'n familie van klein sangvoëls wat aan die vinke verwant is. Hierdie voëls weef kunstige neste, meestal met 'n nou ingang wat na onder wys. Wewervoëls is tussen 8 en 24 sentimeter lank. Die mannetjies het tydens broeityd 'n opvallende verekleed, gewoonlik in geel en swart, maar ook grys, wit en swart. Die wyfies bly onopvallend van kleur. Wewervoëls het 'n relatief kort, dik snawel met afgeronde vlerke. Hulle vreet graan, sade, vrugte en insekte. Verskeie spesies wewervoëls broei in kolonies. Hierdie kolonies kan duisende voëls groot wees, met neste wat naby mekaar in boomtoppe hang. Sommige is broeiparasiete, wat hul eiers in die neste van ander voëls lê. Die meeste wewers vleg 'n toegeboude nes van plantmateriaal, soms met 'n lang, buisvormige ingang. Die wewervoëls (familie Ploceidae) is 'n groot familie sangvoëls waarvan die meeste kort, dik snawels het en hoofsaaklik grassade eet. Hulle kom slegs in die Ou Wêreld voor en meestal in Afrika en Asië. In Suid-Afrika is die familie Ploceidae die grootste voëlfamilie.


Euryops is 'n genus met ongeveer 100 spesies van blomplante in die familie Asteraceae. Hulle is inheems aan hoofsaaklik rotsagtige plekke in Suider-Afrika. Hulle produseer madeliefie-agtige blomkoppe van varingagtige blare. Van die spesies wat aan die Euryops-genus behoort: E. abrotanifolius E. acraeus E. annae E. annuus E. chrysanthemoides (geelmadeliefiebos, geelmargriet, harpuisbos) E. linearis E. mucosus E. muirii E. multifidus (harpuisbossie) E. pectinatus (gouemagrietjie, wolharpuisbos) E. speciosissimus E. tenuissimus E. tysonii E. virgatus E. virgineus (heuningmagriet, rivierharpuisbos) E. wageneri E. walterorum RHS A-Z encyclopedia of garden plants. United Kingdom: Dorling Kindersley. 2008. p. 1136. ISBN 1405332964. Wikimedia Commons het meer media in die kategorie Euryops. Wikispecies het meer inligting verwant aan Euryops Hierdie artikel is ’n saadjie. Voel vry om Wikipedia te help deur dit uit te brei.


Chicago O'Hare Internasionale Lughawe (IATA-kode: ORD, ICAO: KORD), ook bekend as O'Hare Lughawe, O'Hare Field, Chicago Internasionale Lughawe, of bloot O'Hare, is 'n groot lughawe in die verre-noordwestelike hoek van Chicago, Illinois, 27 km (17 myl) noordwes van die Chicago Loop. Dit is die primêre lughawe in diens van die Chicago-area, met Chicago Midway Internasionale Lughawe, ongeveer 16 km (10 myl) nader aan die Loop, wat dien as 'n sekondêre lughawe vir laekostedraers. O'Hare is die tweede grootste passasiersmiddelpunt vir United Airlines (insluitend United Express) na Houston se George Bush Interkontinentale Lughawe en hanteer 15,3 miljoen passasiers per jaar. O'Hare is United se grootste sentrum per aantal vlugte, met 'n totaal van 585 vlugte per dag. United is ook die grootste lugredery by O'Hare, en bedien meer as 45% van alle passasiers wat deur die lughawe beweeg. American Airlines is die tweede grootste operateur op O'Hare, en hanteer 37% van die passasiers. O'Hare is American Airlines se tweede grootste spil, na Dallas/Fort Worth Internasionale Lughawe.


Mogontiacum (soms ook Moguntiacum) is die Latynse naam van die moderne Mainz, die administratiewe hoofstad van die Duitse deelstaat Rynland-Palts, afgelei van 'n Romeinse militêre kamp wat hier met twee legioene en sowat 12 000 soldate gevestig is. Dit is genoem na Mogon, 'n Keltiese godheid wat as die beskermgod van beide kamp en burgerlike nedersetting vereer is. Mogontiacum het as militêre buitepos en later as provinisiale hoofstad byna 500 jaar lank deel uitgemaak het van die Romeinse Ryk. Die Romeinse stad het sy oorsprong in 'n legioenkamp wat tussen 13 en 12 v.C. deur Nero Claudius Drusus, stiefseun van keiser Augustus, op 'n strategies geleë hoogplato oor die Ryn opgerig is. Hierdie kamp, waarvan die oppervlakte op sowat 26 hektaar beraam is, was veral vanweë sy ligging strategies belangrik - geleë bo-oor die Ryn (Latyns: Rhenus) se regteroewer, maar ook teenoor die Main (Moenus) se rivierloop en bowendien nie ver van die Romeinse Rynvallei-grootpad nie. As Romeinse grens- en buitepos naby die wilde, onverowerde Germanië was dit 'n maklike uitgangspunt vir militêre operasies op die Ryn se regteroewer asook bootpatrollies op die Mainrivier.


Chelsea is 'n welgestelde stadsdeel van Sentraal-Londen wat King's Road insluit en vir sy duur huise, modieuse winkels en sy sokkerspan bekend is. Chelsea word in die suide deur die Teemsrivier begrens. Sy rivierfront strek vanaf Chelsea-brug langs die Chelseawal (Chelsea Embankment), Cheyne Walk, Lots Road en Chelsea-hawe. Die Westbourne-rivier, wat tans deur 'n pyp bo-oor die Sloane Square-moltreinstasie vloei, het oorspronklik sy oostelike grens gevorm. Tans word Chelsea Bridge Road en die laer gedeelte van Sloane Street insluitende Sloane Square as sy oostelike grens beskou. In die noorde en noordweste is daar 'n vloeiende oorgang na die aangrensende buurte Knightsbridge en South Kensington, maar gewoonlik word die gebied, wat noord van King's Road tot Fulham Road in die noordweste strek, as 'n deel van Chelsea beskou. Ook die welbekende sokkerklub Chelsea FC word met die gelyknamige stadsdeel verbind, alhoewel dit in die Londense Borough of Hammersmith and Fulham gesetel is. Die huidige distrik is een van die twee naamgewende stadsdele van die Royal Borough of Kensington and Chelsea.


Die Serengeti is 'n geografiese streek van Afrika wat uit savannes en boslandskappe bestaan. Die streek strek oor die noorde van Tanzanië en die suide van Kenia en beslaan 'n oppervlakte van ongeveer 30 000 km². Tagtig persent van die gebied lê in Tanzanië, die gedeelde in Kenia staan ook as die Maasai Mara bekend. Die naam "Serengeti" is afgelei van die Maasai-taal (Siringet), en beteken letterlik "eindelose vlaktes". Daar leef ongeveer 1,6 miljoen plantetende en duisende roofdiere in die gebied. Die volopste diere in hierdie streek is die blouwildebees, Thomson-gaselle, bontkwagga en buffel. Die streek is bekend vir die migrasie wat jaarliks om en by in Oktober plaasvind. Tydens hierdie migrasies trek miljoene plantetende diere vanaf die noordelike heuwels na die suidelike vlaktes. Hiertydens steek die diere die Mararivier oor. Na die reëns van April, trek hulle met 'n westelike ompad terug. Die verskynsel word 'n sirkelvormige migrasie genoem. Die argeologies belangrike Olduvaikloof, waar van die oudste bekende menslike fossiele gevind is, is ook in die in Serengeti geleë.


Die Minister van Verdediging en Militêre Veterane (voorheen die Minister van Verdediging) is 'n minister in die regering van Suid-Afrika, wat verantwoordelik is vir die toesig oor die Departement van Verdediging, die Departement van Militêre Veterane en die Suid-Afrikaanse Nasionale Weermag. Die huidige minister is Nosiviwe Mapisa-Nqakula en haar adjunk is Kebby Maphatsoe. Minister van Binnelandse Sake (Suid-Afrika) Minister van Internasionale Betrekkinge en Samewerking (Suid-Afrika) (en) Departement van Verdediging Geargiveer 17 Oktober 2017 op Wayback Machine (en) Departement van Militêre Veterane


Die 37ste Golden Globe-toekenningsaand, wat uitnemendheid in die rolprente en TV-programme van 1979 vereer het, is op 26 Januarie 1980 gehou. Hierdie artikel is ’n saadjie. Voel vry om Wikipedia te help deur dit uit te brei.


Die 41ste Golden Globe-toekenningsaand, wat uitnemendheid in die rolprente en TV-programme van 1983 vereer het, is op 28 Januarie 1984 gehou. Hierdie artikel is ’n saadjie. Voel vry om Wikipedia te help deur dit uit te brei.


Die 52ste Golden Globe-toekenningsaand, wat uitnemendheid in die rolprente en TV-programme van 1994 vereer het, is op 21 Januarie 1995 gehou. Hierdie artikel is ’n saadjie. Voel vry om Wikipedia te help deur dit uit te brei.


Die Union-Redery is in 1853 gestig as die Union Steam Collier Co. maar in 1857 is dit verander na 'n passasiersdiens toe die eerste skip, die Dane, in Kaapstad aangekom het. Dit was die eerste gereelde stoomskipdiens tussen Engeland en Suid-Afrika. Later het dit die poskontrak gekry wat dit vanaf 1876 af met die Castle-redery gedeel het. Die skepe het elke twee weke geseil. In 1900 het dit saamgesmelt met die Castle-redery om Union-Castle-Redery te vorm. Teen daardie tyd het die Union-redery oor 19 skepe van altesaam 104 107 ton beskik. Ensiklopedie van Suidelike Afrika, Eric Rosenthal, 1967. Wikimedia Commons het meer media in die kategorie Union-Redery.


Ptolemeus IV Philopator (bewind: 221–205 v.C.) was die vierde koning van Antieke Egipte se Ptolemeïese Ryk. Hy was die seun van Ptolemeus III Euergetes en sy vrou, Berenike II, en het in 221 v.C. aan die bewind gekom. Hy was met Arsinoe III getroud. Die verval van die Ptolemeïese Ryk het tydens sy bewind begin. Hy is deur ander mans en vroue oorheers wat regeer het nes hulle wou. Eiebelang het sy ministers daartoe gelei om invalle van buite af te keer en die noordelike grense vir die res van Ptolemeus se bewind vas te stel. Philopator was geneig tot orgastiese vorms van godsdiens en letterkundige liefhebbery, en het ’n tempel vir Homeros laat bou. Hy is omstreeks 220 v.C. getroud met sy suster, Arsinoe III, maar is oorheers deur sy minnares, Agathoclea. Clayton, Peter A. (2006). Chronicles of the Pharaohs: the reign-by-reign record of the rulers and dynasties of ancient Egypt. Thames & Hudson. ISBN 0-500-28628-0. Hierdie artikel is vertaal uit die Engelse Wikipedia


'n Fabriekskip, ook bekend as 'n visverwerkingsvaartuig, is 'n groot oseaanvaartuig met uitgebreide fasiliteite aan boord vir die verwerking en vries van gevangde vis of walvisse. Hedendaagse fabriekskepe is outomatiese en vergrote weergawes van die vroeëre walvisjagters en hulle gebruik vir visvang het dramaties gegroei. Hierdie skepe seil na afgeleë waters, verwerk die walvisolie aanboord en gooi dan die res van die karkas oorboord. Latere walvisjagters het die hele walvis in bruikbare produkte omskep. Die doeltreffendheid van hierdie skepe en die predasie wat hulle uitgevoer het op walvisse het grootliks bygedra het tot skerp afname in die diere se getalle. Vir 'n ruk lank het Rusland, Japan en Korea se groot vissersvlote gesentreer op fabriekskepe, alhoewel hierdie gebruik die afgelope tyd besig is om te daal. Aan die ander kant, het die gebruik van fabriekskepe deur Amerika toegeneem. Sommige fabriekskepe kan ook as moederskepe funksioneer. Die basiese idee van 'n moederskip is dat dit klein vissersbote lanseer wat later terugkeer na die moederskip met hul vangste. Die grootste suiwer fabriekskip tans (2014) in die wêreld vaar onder die Russiese vlag. Dit is die Lafayette, 'n omgeboude voormalige olietenkskip.


'n Filet, van die Franse woord, is 'n snit of snysel van ontbeende vleis of vis. In die geval van beesvleis, verwys die term gewoonlik na 'n spesiale stuk biefstuk of beeshaas (Engels: "steak"), veral filet mignon. Filet van varkvleis Rou hoenderfilette Hoenderfilette is 'n spesifieke snit van vleis uit die hoender. Daar is twee filette aan 'n hoender, en hulle is elkeen 'n paar duim lank en ongeveer een duim of minder breed. Hulle lê onder die grootste gedeelte van die bors net bokant die ribbekas rondom die middel van die sternum. Hulle is geskei van die hoofbors deur filamente. Hoenderfilette is baie gewild in die supermarkte van die meeste lande. Dit word verskaf aan die hoofbors, of geskei van die bors in pakkies van algemeen vier of meer filette. Ter voorbereiding van visfilette moet die skubbe aan die vis eers verwyder word. Die inhoud van die maag moet ook versigtig verwyder word uit die filet. Visfilette word gewoonlik verkry deur 'n snit parallel met die ruggraat te maak, eerder as loodreg op die rug soos die geval is met steaks.


Generaal Sir Neville Gerald Lyttelton (28 Oktober 1845 - 6 Julie 1931) was 'n Britse soldaat wat in Worcestershire, Engeland gebore is. Tydens die Tweede Vryheidsoorlog was hy in bevel van die Fourth Brigade in die destydse Natal. Hy was betrokke tydens die Slag van Spioenkop. Daarna was hy betrokke by gevegte langs die Delagoabaai-spoorlyn en in Lydenburg. Van 1902 tot 1904 was hy opperbevelvoerder van die Britse Magte in Suid-Afrika en keer terug na Engeland om Generale Stafhoof te word (1904 - 1908). Hy is oorlede in 1931. Ensiklopedie van Suidelike Afrika, Eric Rosenthal, 1967.


Die NG gemeente Aurora is 'n gemeente in die Wes-en-Suid-Kaaplandse Sinode van die Nederduitse Gereformeerde Kerk met sy middelpunt op die Sandveldse dorpie Aurora. Dis op 25 April 1906 van die moedergemeente Piketberg afgestig, net 'n dag voor die gemeente Redelinghuys; daarom word soms na dié gemeentes as die tweeling van Piketberg verwys. Oortuig van die noodsaaklikheid vir beter bearbeiding van die uitgestrekte gemeente van Piketberg, met sy byna 2 400 lidmate, het die Ring van Clanwilliam in Oktober 1905 dit aan 'n kommissie opgedra om die wenslikheid daarvan om hierdie gemeente in drie gemeentes te verdeel, te ondersoek. Vir hierdie doel het die Ringskommissie, nadat hulle die saak op 21 April 1906 op Piketberg bespreek het, afgereis na die Sandveld, om op 'n verteenwoordigende gemeentelike vergadering op die ou kerkplaas Rietvlei die gemeente van Aurora op 25 April 1906 te stig met 'n kerkraad bestaande uit ses ouderlinge en agt diakens en oor die 800 lede. Aangesien die ou kerkplaas Rietvlei nie sentraal genoeg geleë was nie, is op aanbeveling van Ringskommissie die plaas Schreeuwfontein uitgekies as die dorp en kerkplaas van die nuwe gemeente.


Cambridge-blou is die kleur van die Cambridge-universiteit se sportspanne, 'n ligte skakering van blou. Volgens verskeie kleurskemas word Cambridge-blou as volg voorgestel: Lys van kleure


Die Volkswagen Scirocco is 'n kompakte sportkoepee wat sedert 1974 deur die Duitse vervaardiger Volkswagen vervaardig word, en bemark is oor drie geslagte. Volkswagen het sy reeks in 2008 uitgebrei met die vrystelling van die Passat CC, 'n vierdeurkoepee-weergawe van die Passat. Hierdie artikel is ’n saadjie. Voel vry om Wikipedia te help deur dit uit te brei.


'n Globale basisinkomste verwys na die idee dat elke persoon op die wêreld gereeld 'n minimumbedrag, dit is 'n onvoorwaardelike basisinkomste, ontvang. 'n Globale basisinkomste word gewoonlik bespreek deur organisasies wat basisinkomste oor die algemeen op nasionale vlak voorstaan, byvoorbeeld Basic Income Earth Network en USBIG. Die oorsprong van die konsep van 'n globale basisinkomste word toegeskryf aan die Nederlandse kunstenaar Pieter Kooistra, wat in die 1970s die idee begin ontwikkel het. In die 1980s het die idee onder meer denkers begin posvat, en in 2000 is die Global Basic Income Foundation gevestig, wat navorsing en debat oor die onderwerp sentraliseer. Pieter Kooistra, Het Ideale Eigenbelang - Een UNO-Marshallplan voor alle mensen, Uitgeverij Kok Agora, Kampen, 1993, ISBN 90-391-0574-X Frankman, Myron J., “Funding a Planet-Wide Citizen’s Income: Trial Calculations,” voorgelê by die USBIG-konferensie in New York Stad, 8 Maart 2002 Frankman, Myron J., World Democratic Federalism: Peace and Justice Invisible, Palgrave-Macmillan: London Frankman, Myron J., “Ample Room at the Top: Financing a Planet-Wide Basic Income,” voorgelê by die BIEN-konferensie in Barcelona, 2004 Frankman, Myron J., “A Planet-Wide Citizen’s Income: An Espousal” Heeskens, René, Heskeens 2008 “Earth Dividend and Global Basic Income: A Promising Partnership,” (2008) Basisinkomste Guy Standing Global Income Foundation Basic Income Earth Network


Die Land Rover Freelander is 'n kompakte sportnutsvoertuig (SNV) wat deur die Britse vervaardiger Land Rover gebou word, in beide twee- en vierwieldryf-weergawes. Die huidige geslag word verkoop as die LR2 in Noord-Amerika en as die Freelander 2 in Europa. Dit maak gebruik van 'n eenheidbakstruktuur, in gemeen met byna al die ander oorkruis SNVs in sy klas, maar in teenstelling met die tradisionele SNV gebou met die bak-op-raam ontwerpe. Die Freelander sal vervang word deur die Discovery Sport, geskeduleer vir eerste verkope in 2015. "Joint Venture, Subsidiary and Associate Companies: Jaguar Land Rover" (in Engels). Tata Motors. Geargiveer vanaf die oorspronklike op 12 Januarie 2011. Besoek op 21 Augustus 2010. "Land Rover Freelander 2 TD4_e (2009-) | Car Review | Road Test | 4car". Channel 4. Besoek op 30 Augustus 2009. Land Rover Discovery Sport to replace Freelander, Autocar


Die hofsaak Minister van Binnelandse Sake en 'n Ander v Fourie en 'n Ander; Lesbian and Gay Equality Project en Andere v Minister van Binnelandse Sake en andere, ([2005] ZACC 19), was 'n waterskeiding-beslissing van die Konstitusionele Hof van Suid-Afrika waarin die hof beslis het dat paartjies van dieselfde geslag 'n grondwetlike reg besit om te trou. Die uitspraak, geskryf deur Regter Albie Sachs en gelewer op 1 Desember 2005, het die Parlement van Suid-Afrika 'n jaar tyd gegun om die nodige wetgewing in plek te stel. As gevolg hiervan het die Wet op Burgerlike Verbintenisse in werking getree op 30 November 2006, wat Suid-Afrika die vyfde land ter wêreld gemaak het om selfdegeslaghuwelike te erken. Die saak is op 17 Mei 2005 aangehoor deur Langa ACJ, Madala J, Mokgoro J, Moseneke J, Ngcobo J, O'Regan J, Sachs J, Skweyiya J, Yacoob J en Van Der Westhuizen J. MTK Moerane SC (met S. Nthai) verskyn vir die aansoekers, P Oosthuizen (met T Kathri) vir die respondente, JJ Smyth QC vir die eerste en tweede amici curiae, GC Pretorius SC (met DM Achtzehn, PG Seleka en JR Bauer) vir die derde amicus curiae, DI Berger SC (met F Kathree) vir die aansoekers, en M Donen SC vir die respondente.


Monnik kan na een van die volgende verwys: Monnik, 'n man wat hom aan die wêreld onttrek om hom aan sy godsdiens te wy. Monnik (Lophius vomerinus), 'n vis wat endemies aan die Suid-Afrikaanse kus voorkom. Monnikaasvoël (Necrosyrtes monachus), 'n soort aasvoël.


Die Mercedes-Benz S-klas is 'n reeks volgrootte luukse sedans vervaardig deur die Duitse vervaardiger Mercedes-Benz, 'n afdeling van die Duitse maatskappy Daimler AG. Die klas is amptelik bekendgestel in 1972 met die W116 S-klas, en het vorige Mercedes-Benz modelle, wat terugdateer tot die middel-1950's, vervang. Die S-klas het gedien as die vlagskipmodel vir Mercedes vir meer as vyftig jaar in sy verskillende inkarnasies. Die S-klas het baie van die maatskappy se nuutste innoverings, insluitend aandryfstelseltegnologie, binnefunksies, en veiligheidsstelsels geloods (soos die eerste sitplekgordelverspanners). Die S-klas word as die wêreld se besverkoper luukse sedan beskou, en sy jongste generasie, die W222 S-klas, se première was in 2013. Soos in vorige modelle, is die W221 S-klas ook in standaard- en langasafstand weergawes te koop; I4, V6, V8, V12, diesel en hibriede enjinkonfigurasies is beskikbaar. Die S-klas se mededingers is die BMW 7-reeks, Audi A8 en Porsche Panamera. Mercedes-Benz S-klas (W220) Mercedes-Benz S-klas (C217)


Die VR6-enjin is 'n tipe binnebrandenjin, bestaande uit ses silinders. Dit is deur die Volkswagen-groep in die laat 1980s ontwikkel, en evolusies van die oorspronklike ontwerp word nog steeds deur hulle vervaardig. Dit is 'n smalhoek (10.5º of 15 °) V-enjin. Die silinderblok is saamgestel uit twee silinderbanke (links: 1-3-5, regs: 2-4-6), terwyl daar slegs 'n enkele silinderkop is wat beide die silinderbanke bedek. van Basshuysen, Schäfer: Lexikon Motorentechnik. Vieweg Verlag, ISBN 3-528-13903-X. Hermann Krüger: Sechszylindermotoren mit kleinem V-Winkel. In: Motortechnische Zeitschrift, 51. Jahrgang, Heft 10/1990, S. 410–418.


'n Arboretum of boomtuin is 'n versameling bome in 'n tuin of park. So 'n lewende versameling van verskillende soorte bome (en struike) kan aangelê word om kennis en materiaal vir bosbou of boomkwekerye te vergader, of om as 'n suiwer wetenskaplike versameling te dien. Dit kan ook 'n opvoedkundige funksie hê en 'n belangrike toeriste-attraksie word. Die woord arboretum stam van die Latynse 'arbor' = boom. 'n Arboretum (meervoud: arboreta) is 'n gespesialiseerde botaniese tuin. In 'n botaniese tuin word allerlei soorte plante bewaar; in 'n arboretum word veral geharde houtagtige gewasse aangehou. Soms is 'n arboretum 'n deel van 'n botaniese tuin. In die meeste botaniese tuine is daar natuurlik ook bome en struike. Bome en struike word soms sistematies of geografies gegroepeer en daar word gestreef om die versameling so volledig moontlik te maak. By die aanlê van 'n arboretum word daar veral gestreef om spesifieke spesies tot hulle reg te laat kom. Naamgewing en etikettering speel hier 'n belangrike rol. 'n Arboretum kan ook 'n herbarium hê.


Margaretha Jacoba Postma (gebore Coetsee, Middelburg, Oos-Kaap, 3 Maart 1882 - 22 November 1974) was die eggenote van prof. Ferdinand Postma, in lewe rektor van die PU vir CHO. Margaretha Coetsee se ouers het hulle die opoffering getroos om een van die gesubsidieerde wykskole op te rig deur die jong leraar, ds. Martinus Postma, gebaseer op die Christelike Gereformeerde leer, op hulle plaas te huisves. Mev. Postma het deur haar lewe heen geen titel of jota afgewyk van haar opvoeding in die Gereformeerde leer nie. Rustig het die dae verbygevloei totdat die Tweede Vryheidsoorlog uitgebreek het. Aan die begin van die Oorlog is haar moeder oorlede en haar vader vir hoogverraad gevange geneem. Vroeg in haar lewe het sy die sorg van 'n jonger broer en suster op haar geneem. Ná die donker oorlogswolke opgeklaar het, het die familie op die dorp gewoon. Al gou het wyle ds. Stephanus Postma die stil ingetoë jong meisie as 'n intelligente studente agtergekom. Ds. Postma het haar vader probeer oorreed om haar verder te laat studeer, maar die ouer geslag het gemeen dat 'n dogter tuis hoort.


Radiopark is 'n wolkekrabber in Auckland Park, Johannesburg, Suid-Afrika. Die gebou is dertig verdiepings hoog en huisves die hoofkantoor van die Suid-Afrikaanse Uitsaaikorporasie. Radiopark op Wikimapia Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei. Koördinate: 26°11′9″S 28°0′40″O / 26.18583°S 28.01111°O / -26.18583; 28.01111


Dzongkha (ལྷ་རྫོང་ཁ་) is 'n Tibeto-Birmaanse taal wat deur sowat 171 080 mense in Bhoetan, Nepal en Indië gepraat word. Dzongkha is die amptelike taal van Bhoetan en is verwant aan Tibettaans, die amptelike taal van die Outonome Gebied Tibet in die Volksrepubliek China. Dzongkha word in die Tibettaanse skrif geskryf, 'n Brahmi-skrif uit die Indiese skriffamilie. Wikimedia Commons het meer media in die kategorie Dzongkha. "Ethnologue: Languages of the World, Seventeenth edition, Dzongkha" (in Engels). Ethnologue. Geargiveer vanaf die oorspronklike op 28 Oktober 2019. Besoek op 7 Oktober 2015. Sien gerus Wikipedia se uitgawe in Dzongkha


Robert Douglas Thomas Pattinson is 'n Engelse akteur, model, musikant en rolprentvervaardiger. Pattinson het sy loopbaan begin met 'n rol as Cedric Diggory in Harry Potter and the Goblet of Fire. Hy het later die hoofrol vertolk van die vampier, Edward Cullen in die Twighlight Saga-filmreeks geskryf deur Stephenie Meyer. Hierdie rol het hom gevestig as een van die hoogs betaalde akteurs in Hollywood en het groot beroemdheid meegebring. In 2010 is Pattinson benoem as een van TIME se '100 Mees Invloedryke Mense Ter Wêreld', en in dieselfde jaar het Forbes hom gelys in die Forbes Celebrity 100. In 2009 het hy die rol vertolk van Salvador Dalí in Little Ashes. In dieselfde jaar is 'n dokumentêr met die titel Robsessed vrygestel oor sy beroemdheid en gewildheid. Hy het verskyn as 'n jong man met baie probleme in Remember Me, en het ook verskyn in die romantiese drama Water for Elephants in 2011. Sy vertolking van die rol as a tawwe, gevoellose en berekende miljardêr in David Cronenberg se Cosmopolis in 2012, het hom baie lof besorg.


Solange Ghernaouti is 'n professor by die Universiteit van Lausanne (UNIL) en 'n internasionale kenner op die gebied van kubersekuriteit en kuberverdediging. Sy werk gereeld saam met verskeie Verenigde Nasies, Europese en regerings instandhoudinge asook met privaat korporasies. Sy was die eerste vroulike professor by HEC Lausanne in 1987, Solange Ghernaouti is ook 'n lid van die Switserse akademie van tegniese wetenskappe. Sy staan aan die hoof van die Swiss Cybersecurity Advisory and Research Group (SCARG) wat sy op die been gebring het asook die navorsings groep in Kompleksiteit Wetenskap by die universiteit. Sy het 'n innoverende interdissiplinêre benadering ontwikkel vir digitale sekuriteit wat individue, organisasies en regerings bedien op strategiese en operasionele vlakke. Sy is die skrywer van verskeie tegniese en populêre boeke en wetenskaplike publikasies oor die onderwerpe van telekommunikasie, die beheer van rekenaar risiko's, rekenaar misdaad en kubermag.


Die Saab JAS 39 Gripen (Engels: Griffin) is 'n ligte, enkelmotorige multirolvegvliegtuig wat deur die Sweedse maatskappy Saab vervaardig word. Dit is ontwerp om die Saab 35 Draken en 37 Viggen in die Sweedse Lugmag ("Flygvapnet") te vervang. Die Gripen het 'n deltavlerk en kanardopset met ontspanne stabiliteitsontwerp en elektroniese vlugbeheer. Dit word aangedryf deur die Volvo RM12, en het 'n topsnelheid van Mach 2. Latere vliegtuie is gewysig vir NAVO-uitruilbaarheid en ook vir invlug-brandstofaanvulling. Die Suid-Afrikaanse Lugmag het die vegter aanvanklik vir opleiding ontplooi by die Lugmagbasis Waterkloof in Pretoria. Dit is tans operasioneel in 2 Eskader te Makhado Lugmagbasis naby Louis Trichardt, Limpopo gestasioneer. Lys van vegvliegtuie "Sticker Shock: Estimating the Real Cost of Modern Fighter Aircraft" (PDF). Defense-Aerospace (communiqué). Julie 2006. Besoek op 15 Januarie 2014. Nota: Slegs beraamde waardes word in die artikel verskaf, aangesien geen amptelike pryse bekendgemaak is nie. Aftrekkings van 30% vir onderdele en ondersteunende toerusting word gemaak, en Sweedse BTW van 25% word bygereken. Caffrey, Craig (11 Junie 2008).


Aboe Joesoef Ja'qoeb ibn Is-haq ibn as-Sabbah ibn 'omran ibn Ismail al-Kindi (Arabies: أبو يوسف يعقوب بن إسحاق الصبّاح الكندي c. 801 – c. 873) was 'n Arabiese Islamitiese geleerde. Hy was onder meer 'n filosoof, wiskundige, fisikus, chemikus, sterrekundige, musikant en astroloog, en word gereeld na as Al-Kindi verwys, of sy Latynse naam Alkindus. Al-Kindi is in Kufa, in die suide van Mesopotamië, gebore. Al-Kindi was 'n lid van die Banu Kinda, 'n eerbiedwaardige stam wat tot die oudste bondgenote van die profeet Mohammed behoort het. Sy vader was goewerneur van Kufa. Al-Kindi het sy opleiding in Basra en Bagdad ontvang. Hy was baie jare in die Huis van Wysheid in Bagdad. Hy was ook die hof-astroloog van die Abbasidiese Kalifaat. Hy het beskerming onder die al-Ma'mun- en al-Mu'tasim-kalief ontvang, maar onder die puritaanse al-Mutawakkil het hy sy spesiale status verloor en is hy selfs deur die kalief vervolg. Daar is onsekerheid oor die jaar van sy dood.